### NN 150/2024 (20.12.2024.), Pravilnik o provedbi intervencije 73.05. Rekonstrukcija (konverzija) degradiranih šuma iz Strateškog plana Zajedničke poljoprivredne politike Republike Hrvatske 2023. - 2027.

Ministarstvo poljoprivrede, šumarstva i ribarstva

2462

Na temelju članka 8.a stavka 23. Zakona o poljoprivredi (»Narodne novine« broj 118/18, 42/20, 127/20 – Odluka Ustavnog suda Republike Hrvatske, 52/21 i 152/22) ministar poljoprivrede, šumarstva i ribarstva donosi

PRAVILNIK

O PROVEDBI INTERVENCIJE 73.05. REKONSTRUKCIJA (KONVERZIJA) DEGRADIRANIH ŠUMA IZ STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023. – 2027.

DIO PRVI
 OSNOVNE ODREDBE

Predmet

Članak 1.

Ovim Pravilnikom utvrđuje se provedba intervencije 73.05. Rekonstrukcija (konverzija) degradiranih šuma (u daljnjem tekstu: intervencija 73.05.) iz Strateškog plana Zajedničke poljoprivredne politike Republike Hrvatske 2023. – 2027. (u daljnjem tekstu: Strateški plan), postupci koje provodi Agencija za plaćanja u poljoprivredi, ribarstvu i ruralnom razvoju (u daljnjem tekstu: Agencija za plaćanja), ovlasti Ministarstva poljoprivrede, šumarstva i ribarstva kao Upravljačkog tijela (u daljnjem tekstu: Upravljačko tijelo) i postupanje po žalbama na odluke Agencije za plaćanja.

Provedba propisa

Članak 2.

Ovim Pravilnikom utvrđuje se provedba intervencije 73.05. u skladu s uredbama iz ovoga članka i njihovim ispravcima, izmjenama i dopunama:

– Uredbom (EU) br. 2021/2115 Europskog parlamenta i Vijeća od 2. prosinca 2021. o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage Uredbe (EU) br. 1305/2013 i (EU) br. 1307/2013 Europskog parlamenta i Vijeća (SL L 435, 6. 12. 2021.) (u daljnjem tekstu: Uredba (EU) br. 2021/2115)

– Delegiranom uredbom Komisije (EU) br. 2022/126 od 7. prosinca 2021. o dopuni Uredbe (EU) 2021/2115 Europskog parlamenta i Vijeća dodatnim zahtjevima za određene vrste intervencija koje države članice određuju u svojim strateškim planovima u okviru ZPP-a za razdoblje od 2023. do 2027. na temelju te uredbe i pravilima o omjeru za standard 1 za dobre poljoprivredne i okolišne uvjete (GAEC) (SL L 20, 31. 1. 2022.)

– Provedbenom uredbom Komisije (EU) br. 2021/2289 оd 21. prosinca 2021. o utvrđivanju pravila za primjenu Uredbe (EU) 2021/2115 Europskog parlamenta i Vijeća o prikazivanju sadržaja strateških planova u okviru ZPP-a i elektroničkom sustavu za sigurnu razmjenu informacija (SL L 458, 22. 12. 2021.) (u daljnjem tekstu: Provedbena uredba Komisije (EU) br. 2021/2289)

– Uredbom (EU) br. 2021/2116 Europskog parlamenta i Vijeća od 2. prosinca 2021. o financiranju i nadzoru zajedničke poljoprivredne politike te upravljanju njome i o stavljanju izvan snage Uredbe (EU) br. 1306/2013 (SL L 435, 6. 12. 2021.) (u daljnjem tekstu: Uredba (EU) br. 2021/2116)

– Delegiranom uredbom Komisije (EU) br. 2022/127 od 7. prosinca 2021. o dopuni Uredbe (EU) 2021/2116 Europskog parlamenta i Vijeća pravilima o agencijama za plaćanja i drugim tijelima, financijskom upravljanju, poravnanju računa, sredstvima osiguranja i upotrebi eura (SL L 20, 31. 1. 2022.)

– Provedbenom uredbom Komisije (EU) br. 2022/128 od 21. prosinca 2021. o utvrđivanju pravila za primjenu Uredbe (EU) 2021/2116 Europskog parlamenta i Vijeća u pogledu agencija za plaćanja i drugih tijela, financijskog upravljanja, poravnanja računa, provjera, sredstava osiguranja i transparentnosti (SL L 20, 31. 1. 2022.)

– Provedbenom uredbom Komisije (EU) br. 2022/129 od 21. prosinca 2021. o utvrđivanju pravila o vrstama intervencija koje se odnose na uljarice, pamuk i nusproizvode proizvodnje vina u skladu s Uredbom (EU) 2021/2115 Europskog parlamenta i Vijeća te o zahtjevima u vezi s informiranjem, promotivnim aktivnostima i vidljivošću u pogledu potpore Unije i strateških planova u okviru ZPP-a (SL L 20, 31. 1. 2022.) (u daljnjem tekstu: provedbena Uredba Komisije (EU) br. 2022/129)

– Provedbenom uredbom Komisije (EU) 2021/2290 оd 21. prosinca 2021. o utvrđivanju pravila o metodama izračuna zajedničkih pokazatelja ostvarenja i pokazatelja rezultata utvrđenih u Prilogu I. Uredbi (EU) 2021/2115 Europskog parlamenta i Vijeća o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage uredbi (EU) br. 1305/2013 i (EU) br. 1307/2013 (SL L 458, 22. 12. 2021.)

– Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4. 5. 2016.)

– Uredbom Komisije (EU) br. 2022/2472 od 14. prosinca 2022. o proglašenju određenih kategorija potpora u sektorima poljoprivrede i šumarstva te u ruralnim područjima spojivima s unutarnjim tržištem u primjeni članaka 107. i 108. Ugovora o funkcioniranju Europske unije (SL L 327, 21. 12. 2022.) (u daljnjem tekstu: Uredba Komisije (EU) br. 2022/2472).

Pojmovi

Članak 3.

(1) Pojedini pojmovi u smislu ovoga Pravilnika imaju sljedeće značenje:

1. korisnik je svaki subjekt koji je podnio zahtjev za potporu, a koji je izravno odgovoran za provedbu i rezultate projekta

2. projekt je aktivnost ili skup aktivnosti koje predstavljaju cjelokupnu i sveobuhvatnu investiciju, a sastoji se od prihvatljivih i, neprihvatljivih troškova, ako je primjenjivo te pripada određenoj intervenciji

3. ulaganje je prihvatljivi dio projekta za koji se traži potpora iz Strateškog plana

4. natječaj je javno objavljeni poziv na podnošenje zahtjeva za potporu unutar intervencije iz Strateškog plana, a sastoji se od teksta natječaja i priloga

5. intervencija je skup projekata koji doprinose ostvarivanju ciljeva jednog ili više prioriteta Europske unije za ruralni razvoj na koje se odnose

6. prihvatljivi troškovi su troškovi koji mogu biti sufinancirani bespovratnim sredstvima Strateškog plana

7. neprihvatljivi troškovi su troškovi koji ne mogu biti sufinancirani bespovratnim sredstvima Strateškog plana

8. neodobreni troškovi su troškovi koji su prema odredbama ovoga Pravilnika prihvatljivi, ali na temelju kontrole zahtjeva nisu odobreni za sufinanciranje bespovratnim sredstvima Strateškog plana

9. postupak dodjele potpore u provedbi intervencije uključuje vremensko razdoblje od podnošenja zahtjeva za potporu od strane korisnika do sklapanja ugovora o financiranju korisnika s Agencijom s plaćanja

10. postupak provedbe projekta u provedbi intervencije uključuje vremensko razdoblje od sklapanja ugovora o financiranju do konačne isplate sredstava

11. ex post razdoblje obuhvaća petogodišnje razdoblje od konačne isplate sredstava

12. intervencija je skup projekata koji doprinose ostvarivanju ciljeva jednog ili više prioriteta Europske unije za ruralni razvoj na koje se odnose

13. šumoposjednik je pravna ili fizička osoba kako je definirano u propisu kojim se uređuje sustav i način upravljanja, gospodarenja, korištenja i raspolaganja šumama i šumskim zemljištima

14. privatni šumoposjednik je pravna ili fizička osoba kako je definirano u propisu kojim se uređuje sustav i način upravljanja, gospodarenja, korištenja i raspolaganja šumama i šumskim zemljištima, a koja je u smislu ovoga Pravilnika upisana u Upisnik privatnih šumoposjednika

15. javni šumoposjednik je pravna osoba kako je definirano u propisu kojim se uređuje sustav i način upravljanja, gospodarenja, korištenja i raspolaganja šumama i šumskim zemljištima

16. rekonstrukcija (konverzija) za potrebe ovoga Pravilnika je šumskouzgojno postupanje koje se provodi u sastojini radi promjene i poboljšanja njezine strukture (promjene sastojinskog oblika, uzgojnog oblika, degradacijskih oblika šume u uzgojne oblike šuma te promjene načina gospodarenja šumama) (u daljnjem tekstu: konverzija)

17. Plan konverzije je dokument izrađen i ovjeren od ovlaštenog inženjera šumarstva koji definira i sadrži uvjete i način provođenja konverzije za projekt za koji se podnosi zahtjev za potporu u skladu s Prilogom 2. ovoga Pravilnika

18. standardni troškovi definirani su troškovi po jedinici površine hektar (ha) za četiri moguća načina i devet tipova izvođenja konverzije, na temelju kojih se izračunava ukupni iznos potpore za ulaganje za koje korisnik podnosi zahtjev za potporu u skladu s Prilogom 4. ovoga Pravilnika

19. pripremni radovi su radovi koji obuhvaćaju pripremu zemljišta ručno ili strojno te postavljenje zaštitne ograde

20. kolaudacijski zapisnik je dokument kojim se potvrđuje izvršenje radova konverzije, izrađen i ovjeren od ovlaštenog inženjera šumarstva, u skladu s Prilogom 3. ovoga Pravilnika

21. šuma i šumsko zemljište su zemljišta kako su definirana u propisu kojim se uređuje se sustav i način upravljanja, gospodarenja, korištenja i raspolaganja šumama i šumskim zemljištima

22. šumskogospodarsko područje Republike Hrvatske je šumskogospodarsko područje kako je definirano u propisu kojim se uređuje se sustav i način upravljanja, gospodarenja, korištenja i raspolaganja šumama i šumskim zemljištima

23. šumskogospodarski plan je plan kako je definirano u propisu kojim se uređuje sadržaj, rok donošenja i način izrade šumskogospodarskih planova te uvjeti za izradu izvanrednih revizija šumskogospodarskih planova

24. poduzeće je svaki subjekt koji se bavi gospodarskom djelatnošću, bez obzira na njegov pravni oblik, kako je definirano u članku 1. Priloga I. Uredbe Komisije (EU) br. 2022/2472

25. mikro, mala i srednja poduzeća (MSP) su poduzeća definirana u članku 2. Priloga I. Uredbe Komisije (EU) br. 2022/2472

26. partnerska poduzeća su sva poduzeća koja nisu razvrstana pod povezana poduzeća, a među kojima postoji veza kako je definirano u članku 3. stavku 2. Priloga I. Uredbe Komisije (EU) br. 2022/2472

27. povezana poduzeća su poduzeća među kojima postoji jedna od veza kako je definirano u članku 3. stavku 3. Priloga I. Uredbe Komisije (EU) br. 2022/2472

28. poduzetnik u teškoćama za potrebe ovoga Pravilnika je poduzetnik u postupku predstečaja, stečaja, stečaja potrošača ili likvidacije u skladu s posebnim propisima te poduzetnik u teškoćama u skladu s Uredbom 2022/2472

29. javna potpora je svaki oblik potpore koji potječe iz proračuna javnopravnih tijela (tijela državne uprave, druga državna tijela, tijela jedinica lokalne i područne (regionalne) samouprave, pravne osobe koje imaju javne ovlasti) i proračuna Europske unije a predstavlja bespovratna sredstva ili financijske instrumente

30. intenzitet javne potpore je postotni udio javne potpore u prihvatljivim troškovima projekta

31. nepravilnost je povreda odredaba prava Zajednice koja proizlazi iz učinjene ili propuštene radnje od strane gospodarskog subjekta, a što je dovelo ili je moglo dovesti u pitanje opći proračun Zajednica ili proračune kojima Zajednice upravljaju, bilo smanjenjem ili gubitkom prihoda iz vlastitih sredstava prikupljenih izravno u ime Zajednica, ili neopravdanim izdacima u smislu članka 1. stavka 2. Uredbe (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (SL L 312, 23.12.1995.)

32. sumnja na prijevaru je nepravilnost koja je razlog za pokretanje postupaka na nacionalnoj razini kako bi se utvrdilo postojanje postupanja s namjerom, osobito prijevare, iz članaka 3. i 4. Direktive (EU) 2017/1371 Europskog parlamenta i Vijeća od 5. srpnja 2017. o suzbijanju prijevara počinjenih protiv financijskih interesa Unije kaznenopravnim sredstvima (SL L 198, 28. 7. 2017.) (u daljnjem tekstu: Direktiva (EU) 2017/1371

33. AGRONET sustav je zaštićena mrežna aplikacija koja je, između ostalog, namijenjena korisnicima potpora iz Europskog poljoprivrednog fonda za ruralni razvoj (u daljnjem tekstu: EPFRR) za upis u Evidenciju korisnika potpora u ruralnom razvoju i ribarstvu, elektroničko popunjavanje EPFRR zahtjeva za potporu/promjenu/isplatu/odustajanje te preuzimanje EPFRR odluka/pisama/izmjena odluka/potvrda/obavijesti/rješenja, povezanih uz EPFRR (u daljnjem tekstu: AGRONET)

34. financijska korekcija je instrument kojim se, nakon što je Agencija za plaćanja utvrdila nepravilnost koju je počinio korisnik i/ili partner, umanjuju bespovratna sredstva ili nalaže povrat cijelog ili dijela financiranja isplaćenog korisniku

35. viša sila i izvanredna okolnost su pojmovi definirani u članku 3. Uredbe 2021/2116

36. Nacionalni identifikacijski i autentifikacijski sustav (NIAS) je informacijsko-tehnološki sustav središnje identifikacije i autentifikacije korisnika elektroničkih usluga

37. dopuna je naknadno dostavljanje dokumentacije ili dijela dokumentacije na zahtjev Agencije za plaćanja

38. obrazloženje je naknadno dostavljanje informacija, pojašnjenje određene nejasnoće ili neusklađenosti u navodima/dokumentima/izračunima te ispravak neusklađenih navoda i/ili neispravnih izračuna, na zahtjev Agencije za plaćanja

39. državna potpora je stvarni i potencijalni rashod ili umanjeni prihod države dodijeljen od davatelja državne potpore u bilo kojem obliku koji narušava ili prijeti narušavanjem tržišnog natjecanja stavljajući u povoljniji položaj određenog poduzetnika ili proizvodnju određene robe i/ili usluge utoliko što utječe na trgovinu između država članica Europske unije, u skladu s člankom 107. Ugovora o funkcioniranju Europske unije.

(2) Ostali pojmovi u smislu ovoga Pravilnika imaju jednako značenje kao pojmovi uporabljeni u Uredbi (EU) br. 2021/2115 i Uredbi Komisije (EU) br. 2022/2472.

Načela provedbe postupka dodjele potpore

Članak 4.

Načela provedbe postupka dodjele potpore su:

a) načelo jednakog postupanja prema svim korisnicima i svim uključenim stranama pri ostvarivanju prava i ispunjavanju obveza

b) načelo zabrane svake diskriminacije utemeljene na osnovi predodžbi utemeljenih na spolnom, rodnom, rasnom, etničkom, nacionalnom, vjerskom, političkom određenju ili uvjerenju ili na dobnom, obrazovnom, invalidskom, imovinskom, socijalnom ili drugom društvenom pripadanju, osobini ili položaju

c) načelo transparentnosti podrazumijeva da se svi dokumenti kojima se ne krši neko od načela stavljaju dostupnima svim zainteresiranim stranama

d) načelo zaštite osobnih podataka u skladu s propisima kojima se uređuje zaštita osobnih podataka, tajnost podataka i zaštita tajnosti podataka

e) načelo razmjernosti podrazumijeva da je opseg postupanja razmjeran cilju odnosno očekivanom ishodu

f) načelo sprječavanja sukoba interesa podrazumijeva nepristrano i objektivno obavljanje funkcija i izvršavanje zadataka svih osoba uključenih u postupak dodjele potpore odnosno bespovratnih sredstava, a koje može biti narušeno zbog postojanja (krvnog) srodstva, obiteljskih odnosa ili druge emotivne zajednice, pripadnosti političkoj stranci ili određenom političkom ili drugom uvjerenju, gospodarskog interesa odnosno bilo kojeg drugog zajedničkog interesa s korisnikom i

g) načelo povjerljivosti postupka dodjele potpore podrazumijeva da osobe koje su uključene u postupak dodjele potpore svaki povjerljivi dokument i informaciju (pisanu ili usmenu) povezanu s tijekom postupka dodjele potpore kao i s predmetom postupka dodjele potpore čuvaju kao tajnu, uporabljajući je isključivo u kontekstu i u svrhu provedbe postupka dodjele potpore.

Zaštita financijskih interesa Europske unije i Republike Hrvatske

Članak 5.

(1) Agencija za plaćanja, u suradnji s Ministarstvom poljoprivrede, šumarstva i ribarstva (u daljnjem tekstu: Ministarstvo), u skladu s člankom 59. Uredbe (EU) br. 2021/2116 osigurava učinkovitu zaštitu financijskih interesa Europske unije i Republike Hrvatske te uspostavlja sustav upravljanja i kontrola koje uključuju provjere u postupku dodjele potpore kao i provjere tijekom provedbe projekta i nakon konačne isplate kako bi na učinkovit način i razmjerno u odnosu na administrativno i financijsko opterećenje utvrdila, spriječila i sankcionirala nepravilnosti, a posebno pokušaj prijevare i umjetnih stvaranja uvjeta za ostvarivanje prava na potporu.

(2) Kada u postupku dodjele i/ili isplate potpore Agencija za plaćanja utvrdi postojanje sumnje na prijevaru za kaznena dijela iz članka 3 i 4. Direktive (EU) 2017/1371,Agencija za plaćanja zastaje s postupkom dodjele/isplate potpore te podnosi kaznenu prijavu nadležnom tijelu.

(3) Nakon što Agencija za plaćanja zaprimi od nadležnog tijela obavijest da je pokrenut kazneni postupak za kaznena dijela iz članka 3 i 4. Direktive (EU) 2017/1371, dostavlja korisniku Obavijest o privremenoj odgodi dodjele i/ili isplate potpore.

(4) Ako nadležna pravosudna tijela odbace kaznenu prijavu, obustave kazneni postupak, donesu pravomoćnu odbijajuću presudu ili pravomoćnom presudom oslobode korisnika za počinjenje kaznenog djela u kaznenom postupku pokrenutom na temelju sumnje na prijevaru, Agencija za plaćanja će korisnika kojemu je izdana obavijest iz stavka 3. ovoga članka u roku od 30 dana od zaprimanja odluke/rješenja pravosudnog tijela obavijestiti o nastavku postupka dodjele i/ili isplate potpore.

(5) Agencija za plaćanja će korisnicima kojima je izrečena pravomoćna presuda kojom se proglašava krivim za počinjenje kaznenog dijela za kaznena dijela iz članka 3 i 4. Direktive (EU) 2017/1371:

a) odbiti sve zahtjeve koji su u tijeku postupka administrativne kontrole

b) raskinuti sve važeće ugovore o financiranju za projekte koji nisu isplaćeni u cijelosti, u slučajevima kada se ugovori o financiranju sklapaju

c) poništiti sve odluke koje je izdala, a kojima su stekli prava na potporu

d) obustaviti sva plaćanja

e) zatražiti povrat sredstava u odnosu na ona sredstva koja nisu predmetom instituta oduzimanja imovinske koristi u kaznenom postupku za sve projekte/zahtjeve koji već nisu konačno isplaćeni.

(6) Na akte Agencije za plaćanja donesene u postupcima iz stavka 5. ovoga članka korisnik ne može izjaviti žalbu već može pokrenuti upravni spor.

(7) Osoba koju su nadležna pravosudna tijela pravomoćnom presudom proglasila krivom te fizičke i pravne osobe u kojima je osuđena osoba vlasnik obrta i/ili nositelj/član poljoprivrednog gospodarstva i/ili osnivač/član društva i/ili osoba ovlaštena za zastupanje, neovisno o udjelu vlasničkih ili upravljačkih prava, u kalendarskoj godini donošenja pravomoćne presude i u sljedeće tri kalendarske godine isključuju se iz mogućnosti dodjele potpore iz EPFRR i Europskog fonda za jamstva u poljoprivredi.

(8) Posljedica u slučaju utvrđenog umjetnog stvaranja uvjeta u skladu s člankom 62. Uredbe (EU) br. 2021/2116 je odbijanje zahtjeva korisnika ili ukidanje pogodnosti koje su umjetno stvorene.

(9) Agencija za plaćanja može u svakom trenutku postupka dodjele potpore, provedbe projekta i tijekom pet godina nakon konačne isplate donijeti odluku kojom će odbiti zahtjev korisnika, umanjiti potporu, odnosno zatražiti povrat djelomičnog ili cjelokupnog iznosa sredstava, ako korisnik ne ispunjava obveze propisane ovim Pravilnikom, natječajem ili drugim primjenjivim nacionalnim propisima ili propisima Europske unije.

(10) Kad odlučuje o odbijanju, umanjenju ili povratu sredstava potpore Agencija za plaćanja uzima u obzir utvrđene nepravilnosti i odredbe ovoga Pravilnika o primjeni financijskih korekcija iz Priloga 6. ovoga Pravilnika.

(11) Tijekom cjelokupne provedbe sustava kontrola, Agencija za plaćanja može u svrhu sprečavanja pokušaja prevara i nepravilnosti koristiti ARACHNE sustav za procjenu rizika (https://ec.europa.eu/social/main.jsp?catId=325&intPageId=3587&langId=hr) te poduzimati daljnje radnje u skladu s dobivenim rezultatima.

Rodno značenje

Članak 6.

Izrazi koji se koriste u ovome propisu, a imaju rodno značenje, odnose se jednako na muški i ženski rod.

DIO DRUGI
 UVJETI PRIHVATLJIVOSTI, POTPORA I KRITERIJI ODABIRA

POGLAVLJE I
 PRIHVATLJIVI KORISNICI, UVJETI PRIHVATLJIVOSTI KORISNIKA I PROJEKTA TE VISINA I INTEZITET POTPORE

Uvjeti prihvatljivosti korisnika

Članak 7.

(1) Prihvatljivi korisnici su:

a) privatni šumoposjednici

b) javni šumoposjednik

(2) Uvjeti prihvatljivosti korisnika koje korisnik treba ispunjavati u postupku dodjele potpore i zadržati tijekom postupka provedbe projekta su:

a) privatni šumoposjednik mora biti upisan u Upisnik privatnih šumoposjednika

b) mora imati podmirene odnosno uređene financijske obveze prema državnom proračunu Republike Hrvatske

c) ne smije biti u postupku predstečaja, stečaja, stečaja potrošača ili likvidacije u skladu s posebnim propisima te ne smije biti poduzetnik u teškoćama kako je definirano Uredbom Komisije (EU) br. 2022/2472

d) ne smije mu trajati razdoblje isključenja iz mogućnosti dodjele potpore u kalendarskoj godini donošenja pravomoćne presude i sljedeće tri kalendarske godine

e) ne smije davati lažne podatke pri dostavi zahtjeva za potporu/ isplatu i dokumentacije.

(3) Ako se tijekom postupka dodjele potpore ili provedbe projekta utvrdi da korisnik ne ispunjava uvjete iz stavaka 1. i 2. ovoga članka, korisnikov zahtjev se odbija.

(4) Uvjeti koje korisnik mora ispunjavati i zadržati u ex post razdoblju su navedeni u članku 14. ovoga Pravilnika.

(5) Uvjete prihvatljivosti korisnika iz ovoga članka korisnik ne smije umjetno stvarati u skladu s člankom 62. Uredbe (EU) br. 2021/2116.

(6) Ako Agencija za plaćanja utvrdi da je korisnik umjetno stvorio uvjete prihvatljivosti korisnika, korisnikov zahtjev se odbija.

(7) Uvjeti prihvatljivosti korisnika dokazuju se dokumentacijom koju dostavlja korisnik, a koja će biti propisana natječajem te provjerama podataka od strane Agencije za plaćanja iz dostupnih registara i baza podataka nadležnih institucija.

(8) Korisnik je u obvezi u postupku dodjele potpore, u postupku provedbe projekta te u ex post razdoblju dostaviti tražene podatke o korisniku i projektu i/ili podatke za izvještavanje/praćenje i/ili podatke o pokazateljima projekta.

Uvjeti prihvatljivosti projekta

Članak 8.

(1) Potpora se dodjeljuje za projekte konverzije šuma koje obuhvaćaju šumskouzgojne postupke koji se provode u sastojini radi promjene i poboljšanja njezine strukture (promjene sastojinskog oblika, uzgojnog oblika, degradacijskih oblika šume u uzgojne oblike šuma te promjene načina gospodarenja šumama).

(2) Uvjeti prihvatljivosti projekta u postupku dodjele potpore su:

a) provodi se na području Republike Hrvatske

b) ako je korisnik privatni šumoposjednik sve čestice na kojima se provodi projekt moraju biti upisane u Upisnik privatnih šumoposjednika

c) zahtjevu za potporu obvezno se prilaže Plan konverzije izrađen i ovjeren od ovlaštenog inženjera šumarstva

d) ako je korisnik privatni šumoposjednik, Plan konverzije mora biti usklađen s Elaboratom šumskouzgojnih radova za šume privatnih šumoposjednika izdanim od strane Ministarstva na zahtjev korisnika

e) ako je korisnik javni šumoposjednik, Plan konverzije mora biti u skladu sa šumskogospodarskim planom

f) Plan konverzije mora biti izrađen u skladu s Prilogom 2. ovoga Pravilnika

g) u Planu konverzije moraju biti planirane količine šumskog reprodukcijskog materijala u skladu s minimalnim količinama šumskog reprodukcijskog materijala kako su definirane tablicama od 2 do 10 Priloga 4 ovoga Pravilnika

h) unutar ulaganja kao šumski reprodukcijski materijal prihvatljive su vrste drveća navedene u Prilogu 4 ovoga Pravilnika

i) korisnik mora biti vlasnik katastarske čestice šume i šumskog zemljišta koja je lokacija ulaganja ili mora imati sklopljen ugovor o zakupu/plodouživanju na rok od najmanje 10 godina računajući od trenutka podnošenja zahtjeva za potporu, osim javnog šumoposjednika koji na temelju Zakona o šumama gospodari šumama i šumskim zemljištima u vlasništvu Republike Hrvatske za ulaganja na čestici/česticama koje su u vlasništvu Republike Hrvatske

j) projekt nema značajan negativan utjecaj na okoliš i/ili ciljeve očuvanja i cjelovitost područja ekološke mreže

k) aktivnosti projekta ne smiju započeti prije podnošenja zahtjeva za potporu

l) promjena načina i tipa izvođenja konverzije iz Plana konverzije nije dozvoljena

m) projekt ne može primiti javnu potporu iz drugih javnih izvora te fondova Europske unije

n) isti prihvatljivi troškovi unutar projekta ne smiju biti predmet nijednog drugog financiranja iz proračuna Europske unije i drugih javnih izvora

o) korisnik ne može primiti javnu potporu za konverziju šume na istoj površini za koju je ostvario javnu potporu iz EPFRR za konverziju šume

p) nakon administrativne kontrole prihvatljivosti projekta i/ili troškova nije isključeno kao neprihvatljivo/neodobreno više od 50% iznosa ulaganja za koje korisnik traži potporu

r) potpora se umanjuje za procijenjenu vrijednost drvne mase na panju prije konverzije

s) iznos potpore za dodjelu mora biti jednak ili veći od najniže propisane vrijednosti javne potpore.

(3) Ako projekt tijekom postupka dodjele potpore ne ispuni uvjete iz stavaka 1. i 2. ovoga članka korisnikov zahtjev se odbija.

(4) Uvjeti prihvatljivosti projekta koje projekt mora ispunjavati i zadržati u postupku provedbe projekta su:

a) aktivnosti projekta ne smiju započeti prije podnošenja zahtjeva za potporu

b) projekt mora ispunjavati uvjete, kako je navedeno u članku 13. ovoga Pravilnika, po kojima je ostvaren broj bodova temeljem kriterija odabira iz Priloga 1. ovoga Pravilnika

c) prilikom podnošenja zahtjeva za isplatu korisnik je obvezan dostaviti Kolaudacijski zapisnik koji mora biti izrađen i ovjeren od ovlaštenog inženjera šumarstva koji nije zaposlen kod korisnika ili u povezanim poduzećima, niti je vlasnički ili rodbinski povezan s korisnikom/osnivačima korisnika

d) Kolaudacijski zapisnik mora biti izrađen u skladu s Prilogom 3. ovoga Pravilnika

e) šumski reprodukcijski materijal za provedbu konverzije mora biti u skladu s posebnim propisima kojima se uređuje proizvodnja i stavljanje na tržište šumskog reprodukcijskog materijala

f) ako je korisnik privatni šumoposjednik sve čestice na kojima se provodi projekt moraju biti upisane u Upisnik privatnih šumoposjednika

g) korisnik ne smije tijekom provedbe projekta na ulaganju napraviti značajne promjene koje mijenjaju svrhu, namjenu i vrstu odobrenog ulaganja, promijeniti vlasništvo nad ulaganjem, dati ulaganje u zakup ili najam ili ga premjestiti. Iznimno, moguća su odstupanja u slučajevima više sile ili nastupa izvanrednih okolnosti u skladu s člankom 3. Uredbe (EU) 2021/2116

h) promjena načina i tipa izvođenja konverzije iz Plana konverzije nije dozvoljena

i) projekt ne može primiti javnu potporu iz drugih javnih izvora te fondova Europske unije

j) isti prihvatljivi troškovi unutar projekta ne smiju biti predmet nijednog drugog financiranja iz proračuna Europske unije i drugih javnih izvora

k) korisnik ne može primiti javnu potporu za konverziju šume na istoj površini za koju je ostvario javnu potporu iz EPFRR za konverziju šume

l) iznos prihvatljivih troškova nakon administrativne kontrole zahtjeva za isplatu (prije primjene financijskih korekcija) mora biti veći od 50 % iznosa odobrenih troškova iz ugovora o financiranju

m) potpora se umanjuje za vrijednost drvne mase na panju prije konverzije

n) projekt mora biti stavljen u funkciju/uporabu ili biti spreman za uporabu

o) projekt mora biti vidljivo i na propisan način označen u skladu s člankom 38. ovoga Pravilnika, u suprotnom Agencija za plaćanja će izdati odluku o odbijanju zahtjeva za isplatu i/ili odluku o povratu sredstava u skladu s člankom 40. ovoga Pravilnika ili neće odobriti isplatu potpore za trošak koji nije vidljivo i na propisan način označen.

(5) Ako korisnik tijekom postupka provedbe projekta ne ispuni uvjete iz stavka 4. ovoga članka, korisnikov zahtjev se odbija, osim za uvjet iz stavka 4) podstavka f) ovoga članka kada se korisnikov zahtjev ne odbija već se korisniku ne odobrava potpora za katastarske čestice koje nisu ispunile uvjet iz stavka 4. podstavaka f) ovoga članka.

(6) U slučaju nedostatka šumskog reprodukcijskog materijala (ŠRM) uslijed više sile/izvanrednih okolnosti, a što za posljedicu ima utjecaj na način i tip izvođenja konverzije iz Plana konverzije, korisnik je u obvezi dostaviti Agenciji za plaćanja dokaze nastanka više sile/izvanrednih okolnosti i obrazložiti uzrok nedostatka šumskog reprodukcijskog materijala (ŠRM) prije provedene sadnje. Ako su dostavljeni dokazi i obrazloženje prihvatljivi, Agencija za plaćanja će korisniku odobriti promjenu.

(7) Ako je iznos prihvatljivih troškova nakon kontrole zahtjeva za isplatu manji od 50 % iznosa odobrenih troškova iz ugovora o financiranju, Agencija za plaćanja će izdati odluku o odbijanju zahtjeva za isplatu i odluku o povratu, ako su sredstva isplaćena, u skladu s Prilogom 6 ovoga Pravilnika.

(8) Ako je iznos prihvatljivih troškova nakon kontrole zahtjeva za isplatu između 50 % i 80 % iznosa odobrenih troškova iz ugovora o financiranju, Agencija za plaćanja će primijeniti financijsku korekciju u skladu s Pravilima o primjeni financijskih korekcija, u skladu s Prilogom 6 ovoga Pravilnika.

(9) Uvjeti koje korisnik mora ispunjavati i zadržati u vezi s projektom u ex post razdoblju su navedeni u članku 14. ovoga Pravilnika.

(10) Korisnik mora omogućiti obavljanje posjeta ulaganju/kontrole na terenu.

(11) Ako korisnik ne omogući obavljanje posjeta ulaganju/kontrole na terenu, korisnikov zahtjev se odbija te od korisnika traži povrat isplaćenih sredstava ako je korisnik imao isplatu potpore.

(12) Uvjete prihvatljivosti projekta iz ovoga članka korisnik ne smije umjetno stvarati u skladu s člankom 62. Uredbe (EU) br. 2021/2116.

(13) Ako Agencija za plaćanja utvrdi da je korisnik umjetno stvorio uvjete prihvatljivosti projekta, postupit će u skladu s člankom 5. stavkom 11. ovoga Pravilnika.

(14) Uvjeti prihvatljivosti projekta dokazuju se dokumentacijom koju dostavlja korisnik, a koja će biti propisana natječajem te provjerama podataka od strane Agencije za plaćanja iz dostupnih registara i baza podataka nadležnih institucija.

(15) Zahtjev za isplatu konačne rate/jednokratne isplate korisnik je obvezan dostaviti u roku od 36 mjeseca od sklapanja ugovora o financiranju, ali ne kasnije od 30. lipnja 2029. godine.

Broj projekata po korisniku

Članak 9.

(1) Broj projekata odobrenih pojedinom korisniku u programskom razdoblju nije ograničen.

(2) Isti (jedan) korisnik može podnijeti najviše šest zahtjeva za potporu na jednom natječaju za intervenciju 73.05.

(3) Ako korisnik podnese više od šest zahtjeva za potporu tijekom jednog natječaja, u obzir će se uzeti šest najranije podnesenih zahtjeva za potporu, dok će se za ostale zahtjeve za potporu izdati odluka o odbijanju zahtjeva za potporu.

Visina i intenzitet javne potpore

Članak 10.

(1) Intenzitet javne potpore po projektu iznosi do 100 % od ukupnih prihvatljivih troškova projekta.

(2) Najniža vrijednost javne potpore po projektu iznosi 10.000 EUR.

(3) Najviša vrijednost javne potpore po projektu iznosi do 1.000.000 EUR.

POGLAVLJE II
 UVJETI PRIHVATLJIVOSTI TROŠKOVA

Uvjeti prihvatljivosti troškova i vrste troškova

Članak 11.

(1) Prihvatljivi materijalni troškovi izraženi su u obliku standardnih troškova po hektaru za određeni tip konverzije, a strukturno obuhvaćaju troškove pripreme staništa, šumski reprodukcijski materijal i njegov prijevoz, ograđivanje staništa i namjenska zaštitna pomagala te opće i druge troškove potrebne za provedbu projekta, u skladu s izrađenim Planom konverzije.

(2) Prihvatljivi načini i tipovi izvođenja konverzije su:

A) Konverzije listačama na kontinentu:

A1. Sadnjom sadnicama uz ograđivanje zaštitnom ogradom

A2. Sjetvom sjemena uz ograđivanje zaštitnom ogradom

A3. Sadnjom sadnica uz korištenje štitnika za sadnice

B) Konverzije četinjačama na kontinentu

B1. Sadnjom sadnica uz ograđivanje zaštitnom ogradom

B2. Sadnjom sadnica uz korištenje štitnika za sadnice

C) Konverzije listačama na kršu

C1. Sadnjom sadnica uz ograđivanje zaštitnom ogradom

C2. Sadnjom sadnica uz korištenje štitnika za sadnice

D) Konverzija četinjačama na kršu

D1. Sadnjom sadnica sa ograđivanjem zaštitnom ogradom

D2. Sadnjom sadnica uz korištenje štitnika za sadnice.

(3) Iznos standardnih troškova konverzije po hektaru:

A) Konverzije listačama na kontinentu

A1. Sadnjom sadnicama uz ograđivanje zaštitnom ogradom: 17.269 EUR

A2. Sjetvom sjemena uz ograđivanje zaštitnom ogradom: 13.275 EUR

A3. Sadnjom sadnica uz korištenje štitnika za sadnice: 11.776 EUR

B) Konverzije četinjačama na kontinentu

B1. Sadnjom sadnica uz ograđivanje zaštitnom ogradom: 13.409 EUR

B2. Sadnjom sadnica uz korištenje štitnika za sadnice: 12.921 EUR

C) Konverzije listačama na kršu

C1. Sadnjom sadnica uz ograđivanje zaštitnom ogradom: 21.852 EUR

C2. Sadnjom sadnica uz korištenje štitnika za sadnice: 12.880 EUR

D) Konverzija četinjačama na kršu

D1. Sadnjom sadnica sa ograđivanjem zaštitnom ogradom: 11.108 EUR

D2. Sadnjom sadnica uz korištenje štitnika za sadnice: 12.886 EUR.

(4) U fazi postupka dodjele potpore troškovi konverzije se dokazuju Planom konverzije koji mora ispunjavati uvjete iz članka 8. stavka 2. ovoga Pravilnika, a u fazi postupka provedbe projekta troškovi konverzije se dokazuju Kolaudacijskim zapisnikom koji mora ispunjavati uvjete iz članka 8. stavka 4. ovoga Pravilnika.

(5) Prihvatljivi trošak konverzije računa se množenjem površine koja je pod određenim načinom i tipom izvođenja konverzije u hektarima s odgovarajućim standardnim troškom konverzije iz stavka 3. ovoga članka, s tim da se potpora umanjuje za procijenjenu vrijednost drvne mase na panju prije konverzije.

(6) U slučaju da su za različite površine predviđeni različiti načini i tipovi izvođenja konverzije, ukupni iznos prihvatljivih troškova predstavlja zbroj prihvatljivih troškova konverzija iz stavka 5. ovoga članka.

(7) Ako su pripremni radovi izvedeni na cijeloj površini koja je odobrena Ugovorom o financiranju, prihvatljivi su u vrijednosti do maksimalno 30 % odobrenog iznosa potpore.

(8) Ako su pripremni radovi izvedeni na dijelu površina koje su odobrene Ugovorom o financiranju, prihvatljivi su u vrijednosti do maksimalno 30 % odobrene potpore za površine na kojima su izvedeni pripremni radovi.

(9) Ostali uvjeti prihvatljivosti troškova su:

a) povezanost s projektom i nastanak u okviru projekta

b) stvarnost nastanka kod korisnika

c) usklađenost s odredbama članka 36. Uredbe (EU) br. 2021/2116 koje se odnose na zabranu dvostrukog financiranja

d) provedba na području Republike Hrvatske.

(10) U fazi provedbe projekta korisniku se po načinu i tipu izvođenja konverzije ne može isplatiti potpora u iznosu većem od odobrenog iznosa za isti način i tip izvođenja konverzije iz ugovora o financiranju.

(11) U slučaju da trošak, tijekom postupka dodjele potpore, ne ispunjava uvjete iz stavaka 1. do 6. te stavka 9. ovoga članka, trošak nije prihvatljiv za sufinanciranje.

(12) U slučaju da trošak, tijekom postupka provedbe projekta, ne ispunjava uvjete iz stavaka 1. do 3. te stavaka 7. i 9. ovoga članka trošak nije prihvatljiv za sufinanciranje, uz primjenu financijskih korekcija kako je propisano u Prilogu 6 ovoga pravilnika, kada je primjenjivo.

(13) U slučaju da trošak u razdoblju od pet godina nakon datuma konačne isplate (ex post) ne ispunjava uvjete iz stavka 2. i podstavka c) te stavka 9. ovoga članka, Agencija za plaćanja zatražit će povrat sredstava za onaj trošak i u onom iznosu koji odgovara učinjenoj nepravilnosti.

(14) U okviru intervencije 73.05. opći troškovi uključeni su u standardne troškove.

Dvostruko financiranje

Članak 12.

(1) Agencija za plaćanja osigurava da rashodi koji se financiraju u okviru Strateškog plana nisu predmet nijednog drugog financiranja iz proračuna Europske unije.

(2) Isti prihvatljivi troškovi ne smiju biti predmet nijednog drugog financiranja iz fondova/instrumenata/sredstava Europske unije.

(3) Isti projekt unutar intervencije 73.05. ne može primiti potporu iz drugih izvora i fondova/instrumenata/sredstava Europske unije.

(4) Ako je dio troškova vezanih za konverziju unutar intervencije 73.05. sufinanciran iz javnih izvora Republike Hrvatske, to jest od strane središnjeg tijela državne uprave, jedinice lokalne i područne (regionalne) samouprave ili druge pravne osobe koja dodjeljuje državne potpore, površina na koju se odnosi sufinanciranje neće biti prihvatljiva za dodjelu/isplatu potpore.

(5) Korisnik je u obvezi dostaviti Agenciji za plaćanja sve podatke i/ili dokumente koji se odnose na dodatno javno financiranje prihvatljivih i neprihvatljivih troškova projekta.

POGLAVLJE III
 KRITERIJI ODABIRA

Kriteriji odabira

Članak 13.

(1) Kriteriji odabira izrađeni su u skladu s člankom 79. Uredbe (EU) 2021/2115 i Prilogom I. Uredbe (EU) 2021/2289.

(2) Kriteriji odabira imaju za cilj osigurati jednako postupanje prema podnositeljima prijave i korisnicima, učinkovitije korištenje financijskih sredstava i usmjeravanje potpore u skladu sa svrhom intervencije.

(3) Kriteriji odabira ovisno o intervenciji propisani su Prilogom 1 ovoga Pravilnika.

(4) Kriteriji odabira primjenjuju se na sve zahtjeve za potporu.

(5) U postupku dodjele potpore projekt mora ostvariti minimalni broj bodova (prag prolaznosti) temeljem kriterija odabira u skladu s prilogom1. ovoga Pravilnika.

(6) U slučaju da projekt tijekom postupka dodjele potpore ne ostvari minimalni broj bodova, zahtjev se odbija.

(7) Kriterije odabira iz Priloga 1 ovoga Pravilnika pod brojem 1. i 2. po kojima je ostvaren broj bodova u postupku dodjele potpore, korisnik mora ispunjavati u postupku provedbe projekta odnosno korisnik u postupku provedbe projekta mora realizirati troškove na osnovu kojih je ostvario bodove.

(8) Ako Agencija za plaćanja tijekom postupka provedbe projekta utvrdi da korisnik ne ispunjava uvjete iz stavka 7. ovoga članka, korisniku će izdati odluku o odbijanju zahtjeva za isplatu i/ili odluku o povratu sredstava.

POGLAVLJE IV
 PETOGODIŠNJE RAZDOBLJE NAKON KONAČNE ISPLATE POTPORE – EX POST RAZDOBLJE

Trajnost projekta

Članak 14.

(1) Korisnik mora osigurati trajnost projekta i tijekom razdoblja od pet godina od datuma konačne isplate potpore mora ispuniti sljedeće uvjete:

a) ispuniti sve obveze propisane ovim Pravilnikom, ugovorom o financiranju te odlukom o dodjeli sredstava

b) korisnik kao pravna osoba/poslovni subjekt mora postojati, poslovati i upotrebljavati ulaganje u skladu s odobrenom namjenom.

(2) Korisnik mora ispunjavati i zadržati sljedeće uvjete u ex post razdoblju:

a) ne smije biti u stečaju, stečaju potrošača ili likvidaciji

b) mora imati i čuvati originalnu dokumentaciju vezano uz ulaganje.

(3) Korisnik mora ispunjavati i zadržati sljedeće uvjete u vezi s projektom, u ex post razdoblju:

a) isti prihvatljivi troškovi unutar projekta ne smiju biti predmet nijednog drugog financiranja iz proračuna Europske unije i javnih izvora Republike Hrvatske.

b) na ulaganju ne smije: napraviti značajne promjene koje mijenjaju svrhu, namjenu i vrstu ulaganja, promijeniti vlasništvo nad ulaganjem, dati ulaganje u zakup ili najam ili ga premjestiti. Iznimno, moguća su odstupanja u slučajevima više sile ili nastupa izvanrednih okolnosti u skladu s člankom 3. Uredbe (EU) 2021/2116

c) projekt mora biti u funkciji i upotrebljavati se u skladu s odobrenom namjenom

d) provedena konverzija treba imati najmanje 85 % preživljavanja izmijenjene šumske sastojine po površini u odnosu na ukupnu površinu konverzije iz Kolaudacijskog zapisnika, a u skladu s Prilogom 4 ovoga Pravilnika.

(4) Ako Agencija za plaćanja utvrdi da korisnik u ex post razdoblju ne ispunjava uvjete iz ovoga članka, može tražiti od korisnika dodatna pojašnjenja i ostaviti mu primjeren rok za rješavanje nastale situacije.

(5) Ako Agencija za plaćanja utvrdi da korisnik u ex-post razdoblju nije ispunio preuzete obveze propisane ovim Pravilnikom i/ili ugovorom o financiranju, na ukupno isplaćeni iznos potpore primijenit će se financijska korekcija ili će se tražiti povrat dijela isplaćene potpore ili cjelokupno isplaćene potpore sukladno Pravilima o primjeni financijskih korekcija, u skladu s Prilogom 6 ovoga Pravilnika.

(6) U slučajevima nastanka više sile ili nastupa izvanrednih okolnosti, u skladu s člankom 3. Uredbe (EU) 2021/2116, ne primjenjuju se odredbe o trajnosti projekta iz ovoga članka.

DIO TREĆI
 POSTUPCI AGENCIJE ZA PLAĆANJA

POGLAVLJE I
 OPĆE ODREDBE O NATJEČAJU

Priprema i objava natječaja

Članak 15.

(1) Dodjela potpore provodi se na temelju otvorenog natječaja.

(2) Natječaj je javno objavljeni poziv na podnošenje zahtjeva za potporu unutar jedne intervencije, a sastoji se od teksta natječaja te priloga i obrazaca.

(3) Natječaj objavljuje i provodi Agencija za plaćanja na temelju odluke o objavi natječaja koju donosi Upravljačko tijelo.

(4) Natječaj se može ograničiti po vrstama projekata, vrsti i/ili veličini korisnika, visini i intenzitetu potpore.

(5) Natječajem se propisuje obvezna dokumentacija za koju je dopuštena dopuna kao i obvezna dokumentacija za koju nije dopuštena dopuna.

(6) Rokovi koji se obavezno propisuju natječajem su rokovi za podnošenje zahtjeva za potporu.

(7) U slučaju da je korisnik prekršio propisane rokove iz stavka 6. ovoga članka, izdat će se odluka o odbijanju.

(8) Natječaj za dodjelu potpore objavljuje Agencija za plaćanja na mrežnoj stranici – www.apprrr.hr, a obavijest o objavi natječaja objavljuje se na mrežnim stranicama Ministarstva – https://poljoprivreda.gov.hr i Strateškog plana – www.ruralnirazvoj.hr.

(9) Agencija za plaćanja može uz natječaj objaviti na svojoj mrežnoj stranici i druge dokumente poput uputa, vodiča i sličnih dokumenata, najkasnije deset (10) dana prije početka podnošenja zahtjeva za potporu, a obavijest o tome objavljuje se na mrežnim stranicama Ministarstva – https://poljoprivreda.gov.hr i Strateškog plana – www.ruralnirazvoj.hr.

(10) Odredbe natječaja su pravno obvezujuće.

(11) Način i rokovi postavljanja pitanja u vezi objavljenog natječaja bit će propisani natječajem.

Izmjena i ispravak natječaja

Članak 16.

(1) Natječaj je moguće izmijeniti najkasnije zadnji dan prije početka podnošenja zahtjeva za potporu.

(2) Iznimno od stavka 1. ovoga članka, izmjena natječaja koja se odnosi na ispravak natječaja radi uočene pogreške i/ili izmjene nacionalnih propisa moguće su i nakon roka za podnošenje zahtjeva za potporu.

(3) Na izmjenu ili ispravak natječaja primjenjuju se odredbe iz članka 15. ovoga Pravilnika.

Poništenje natječaja

Članak 17.

(1) Agencija za plaćanja, uz prethodno odobrenje Upravljačkog tijela, može poništiti natječaj prije izdavanja prvog akta kojim se odlučuje o zahtjevu za potporu korisnika, u sljedećim slučajevima:

a) kada se na bilo koji način ugrožava načelo jednakog postupanja

b) kada je u natječaju utvrđena greška koja onemogućava daljnji postupak i/ili

c) ako se utvrde okolnosti koje nisu bile poznate prije objave natječaja, a koje bi dovele do neobjavljivanja natječaja ili do sadržajno bitno drukčijeg natječaja.

(2) Poništenje natječaja objavljuje se na isti način kao i objava natječaja propisan člankom 15. ovoga Pravilnika.

Pravila o uporabi jezika i pisma

Članak 18.

Korisnik svu propisanu dokumentaciju dostavlja na hrvatskom i/ili engleskom jeziku i latiničnom pismu, a dokumentacija dostavljena na drugim stranim jezicima ili na drugom pismu mora biti prevedena na hrvatski jezik i na latinično pismo te ovjerena od strane ovlaštenog sudskog tumača.

Računanje rokova

Članak 19.

(1) Rokovi se računaju na dane, mjesece i godine.

(2) Kada je rok određen na dane, dan u koji pada događaj od kojega se računa trajanje roka ne uračunava se u rok, već se početak roka računa od prvoga sljedećeg dana.

(3) Rok određen na mjesece, odnosno na godine istječe onoga dana, mjeseca ili godine koji po svom broju odgovara danu u koji pada događaj od kojega se računa trajanje roka. Ako toga dana nema u mjesecu u kojem rok istječe, rok istječe posljednjeg dana toga mjeseca.

(4) Istjecanje roka može se označiti i određenim datumom.

(5) Rok određen na dane teče svakog kalendarskog dana, bez obzira radi li se o blagdanu ili neradnom danu. Samo ako posljednji dan roka pada na državni blagdan u danu koji se ne radi ili u subotu i nedjelju rok istječe tek protekom prvog idućeg radnog dana.

Vrijeme podnošenja zahtjeva korisnika i odgovor na zahtjev za dopunu/obrazloženje

Članak 20.

(1) Vrijeme podnošenja zahtjeva korisnika (zahtjeva za potporu, zahtjeva za odustajanje, zahtjeva za isplatu predujma i zahtjeva za isplatu) je vrijeme (datum, sat, minuta, sekunda) zapisa u AGRONET-u kada je korisnik potvrdio elektroničko podnošenje zahtjeva.

(2) Vrijeme dostave odgovora na zahtjev za dopunu/obrazloženje je vrijeme (datum, sat, minuta, sekunda) koje je zabilježeno na poslužitelju za primanje elektroničke pošte Agencije za plaćanja.

Dostava akata Agencije za plaćanja i rješenja Ministarstva

Članak 21.

(1) U slučaju dostave akata korisnicima putem AGRONET-a, adresa elektroničke pošte na koju Agencija za plaćanja korisniku šalje obavijest o dostavi akta na AGRONET je isključivo adresa elektroničke pošte koja je predviđena za takvu namjenu u Evidenciji korisnika potpora u ruralnom razvoju i ribarstvu (u daljnjem tekstu: Evidencija korisnika).

(2) U slučaju dostave akata korisnicima putem AGRONET-a, korisnik je obvezan preuzeti akt odnosno rješenje najkasnije u roku od pet dana od dana postavljanja akta odnosno rješenja na AGRONET i zaprimanja obavijesti u elektronički pretinac.

(3) U slučaju dostave akata korisnicima putem AGRONET-a, dostava odluke Agencije za plaćanja i rješenja Ministarstva putem AGRONET-a smatra se obavljenom u trenutku zapisa na AGRONET-u kada je korisnik preuzeo akt odnosno rješenje. Ako korisnik ne preuzme odluku odnosno rješenje s AGRONET-a u roku od pet dana od dana postavljanja na AGRONET, dostava se smatra obavljenom istekom roka od pet dana od dana kada je odluka odnosno rješenje postavljeno na AGRONET.

(4) U slučaju dostave preporučenom pošiljkom s povratnicom dostava se smatra obavljenom u trenutku kada je korisnik zaprimio preporučenu pošiljku, što se dokazuje datumom i potpisom na povratnici.

(5) U slučaju neuspjele dostave preporučenom pošiljkom zbog promjene adrese sjedišta korisnika o čemu korisnik nije obavijestio Agenciju za plaćanja, akt će se objaviti na oglasnoj ploči te se dostava smatra obavljenom istekom osmog dana od dana stavljanja na oglasnu ploču Agencije za plaćanja.

(6) U slučaju dostave elektroničkom poštom, isključujući dostavu akata putem AGRONET-a, ako je korisnik u zahtjevu pod podacima o kontakt osobi naveo elektroničku adresu koja se razlikuje od adrese elektroničke pošte koja je navedena u Evidenciji korisnika dostava se obavlja na obje adrese elektroničke pošte.

(7) Dostava elektroničkim putem smatra se obavljenom u trenutku kad je zabilježena na poslužitelju za primanje takvih poruka. Korisnicima se preporučuje provjeravati sve pretince elektroničke pošte.

POGLAVLJE II
 POSTUPAK DODJELE POTPORE

Provedba postupka dodjele potpore

Članak 22.

Postupak dodjele potpore sastoji se od jedne faze koja uključuje vremensko razdoblje od podnošenja zahtjeva za potporu od strane korisnika do sklapanja ugovora o financiranju korisnika s Agencijom za plaćanja i obuhvaća sljedeće tim redoslijedom:

a) podnošenje i zaprimanje zahtjeva za potporu

b) rangiranje zaprimljenih zahtjeva za potporu

c) administrativna kontrola zahtjeva za potporu

d) izdavanje odluke o rezultatu administrativne kontrole zahtjeva za potporu i/ili obavijesti o odbacivanju zahtjeva za potporu zbog nedostatnosti sredstava ili odluke o odbijanju zahtjeva za potporu

e) sklapanje ugovora o financiranju.

Podnošenje i zaprimanje zahtjeva za potporu

Članak 23.

(1) Prije popunjavanja zahtjeva za potporu korisnik mora biti upisan u Evidenciju korisnika.

(2) Prije popunjavanja zahtjeva za potporu korisnik treba provjeriti trenutno važeće podatke u Evidenciji korisnika te ih prema potrebi putem zahtjeva za promjenu podataka u Evidenciji korisnika obnoviti. Korisnik je dužan podnijeti zahtjev za promjenu podataka koji se nalaze u Evidenciji korisnika nakon pojave događaja koji ih je izazvao. Agencija za plaćanja će korisniku elektroničkom poštom poslati obavijest da su promjene izvršene/nisu izvršene.

(3) Zahtjev za potporu korisnik popunjava u elektroničkom obliku putem AGRONET-a.

(4) Zahtjev za potporu mora sadržavati svu natječajem propisanu dokumentaciju na jeziku propisanom u članku 18. ovoga Pravilnika.

(5) Prilikom popunjavanja zahtjeva za potporu korisnik je obvezan popuniti sve tražene podatke u elektronički obrazac zahtjeva i učitati svu traženu dokumentaciju u obliku koji omogućava čitljivost.

(6) Agencija za plaćanja zadržava pravo zatražiti da korisnik, osim dokumentacije koja je propisana Natječajem, u zahtjevu za potporu dostavi i drugu dokumentaciju koja je potrebna za pravilnu i potpunu provedbu postupka dodjele potpore.

(7) Nakon popunjavanja zahtjeva za potporu u AGRONET-u, zahtjev za potporu elektronički podnosi isključivo korisnik putem NIAS-a, u skladu s Uputom za elektroničko podnošenje zahtjeva koja čini sastavni dio natječaja. Za elektroničko podnošenje korisnik mora biti prijavljen u AGRONET putem NIAS-a.

(8) Smatra se da je zahtjev za potporu podnesen kad korisnik potvrdi elektroničko podnošenje zahtjeva.

(9) Korisnik je odgovoran za točnost i potpunost podataka unesenih u elektronički obrazac zahtjeva za potporu, kao i za istovjetnost dokumentacije koja je učitana u elektronički obrazac zahtjeva s izvornom dokumentacijom.

(10) Zahtjev za potporu mora biti podnesen unutar roka predviđenog u natječaju.

(11) Svi podaci navedeni u zahtjevu za potporu podložni su provjerama nadležnih institucija do isteka pet godina nakon konačne isplate potpore.

(12) Traženi iznos potpore je iznos koji korisnik upisuje u zahtjev za potporu prilikom popunjavanja zahtjeva za potporu u AGRONET-u, poglavlje »Izračun potpore«.

(13) Broj bodova po pojedinom kriteriju odabira i ukupan broj bodova naveden u zahtjevu za potporu predstavljaju zatražene bodove od strane korisnika po pojedinom kriteriju odabira i ukupno, a koje je korisnik zatražio prilikom popunjavanja zahtjeva za potporu u AGRONET-u, poglavlje »Kriteriji odabira«.

Rangiranje zahtjeva za potporu

Članak 24.

(1) Po zaprimanju svih zahtjeva za potporu podnesenih na natječaj, Agencija za plaćanja formira inicijalnu rang-listu zahtjeva za potporu na temelju traženih iznosa potpore te traženog broja bodova na temelju odgovora na pitanja u zahtjevu za potporu od strane korisnika, u skladu s kriterijima odabira iz Priloga 1 ovoga Pravilnika.

(2) Rang-lista iz stavka 1. ovoga članka ažurira se temeljem podataka utvrđenih u administrativnoj kontroli zahtjeva za potporu.

(3) Prednost na rang-listi ima zahtjev za potporu s utvrđenim većim brojem bodova nakon završene administrativne kontrole.

(4) U slučaju da dva ili više zahtjeva za potporu imaju isti broj bodova prednost će se odrediti sljedećim redoslijedom:

a) veći broj bodova na pojedinom kriteriju odabira počev od prvog kriterija odabira do zadnjeg po redoslijedu u tablici kriterija odabira

b) vrijeme podnošenja zahtjeva za potporu.

(5) Ako se prednost određuje prema vremenu podnošenja zahtjeva za potporu, prednost imaju zahtjevi za potporu na sljedeći način:

a) potpuni zahtjevi za potporu za koje nije tražena dopuna, pri čemu se vremenom podnošenja potpunog zahtjeva za potporu smatra trenutak (datum, sat, minuta, sekunda) zapisa u AGRONET-u kada je korisnik potvrdio elektroničko podnošenje zahtjeva.

b) zahtjevi za potporu za koje je Agencija za plaćanja izdala zahtjev za dopunu, pri čemu prednost imaju zahtjevi za potporu korisnika koji su u kraćem roku postupili po zahtjevu za dopunu. Ako nepotpuni zahtjevi za potporu imaju jednaki broj bodova i jednak vremenski rok podnošenja dopune, prednost imaju ranije podneseni zahtjevi za potporu (datum, sat, minuta, sekunda).

(6) Ako dva ili više zahtjeva za potporu imaju jednaki broj bodova prema gore navedenim kriterijima po kojima se određuje prednost pri odabiru i jednako vrijeme podnošenja dopune odnosno zahtjeva za potporu, a navedeno uvjetuje da zahtjev bude odabran, provest će se postupak izvlačenja slučajnim odabirom u prisutnosti javnog bilježnika.

(7) U slučaju utvrđivanja sumnje na prijevaru u postupku dodjele potpore u skladu s člankom 5. ovoga Pravilnika, Agencija za plaćanja će nastaviti s administrativnom kontrolom zahtjeva ostalih korisnika i izraditi rang-listu bez korisnika kojemu je izdana obavijest o privremenoj odgodi dodjele potpore iz članka 27. stavka 1. podstavka e) ovoga Pravilnika.

(8) Konačnu rang-listu zahtjeva za potporu Agencija za plaćanja objavljuje na mrežnoj stranici – www.apprrr.hr, nakon sklapanja svih ugovora o financiranju s korisnicima koji se nakon provedene administrativne kontrole nalaze iznad praga dostatnih sredstava.

Administrativna kontrola zahtjeva za potporu

Članak 25.

(1) Agencija za plaćanja provodi administrativnu kontrolu zahtjeva za potporu i dokumentacije učitane u zahtjev za potporu, i to:

a) administrativnu kontrolu prihvatljivosti korisnika

b) administrativnu kontrolu prihvatljivosti projekta

c) administrativnu kontrolu prihvatljivosti troškova

d) administrativnu kontrolu kriterija odabira.

(2) Agencija za plaćanja provodi administrativnu kontrolu onih zahtjeva koji se na temelju traženih bodova nalaze iznad praga raspoloživih sredstava na rang-listi.

(3) Administrativna kontrola zahtjeva za potporu provodi se prema redoslijedu na inicijalnoj rang-listi.

(4) Agencija za plaćanja prilikom administrativne provjere može koristiti sve dostupne registre i baze podataka nadležnih institucija.

(5) U slučaju da korisnik u zahtjev za potporu nije učitao obavezne dokumente propisane natječajem za koje je u natječaju izrijekom navedeno da ih nije dopušteno dostaviti u dopuni, Agencija za plaćanja će izdati odluku o odbijanju.

(6) Administrativnom kontrolom prihvatljivosti korisnika provjerava se pravovremenost i potpunost zahtjeva te ispunjava li korisnik Pravilnikom propisane uvjete prihvatljivosti korisnika i postoje li razlozi za odbijanje i/ili isključenje zahtjeva korisnika.

(7) Administrativnom kontrolom prihvatljivosti projekta i troškova provjerava se jesu li ispunjeni uvjeti za sufinanciranje pojedinog projekta, što obuhvaća provjeru prihvatljivosti projekta i troškova u skladu s uvjetima propisanim ovim Pravilnikom i natječajem. Tijekom administrativne kontrole provjerava se postoje li razlozi za odbijanje, isključuju se neprihvatljivi troškovi te se određuje najviši iznos prihvatljivih troškova, kao i iznos potpore za dodjelu.

(8) Administrativnom kontrolom kriterija odabira provjerava se usklađenost zahtjeva za potporu s kriterijima odabira i ostvaruje li korisnik prag prolaznosti s minimalnim brojem bodova temeljem propisanih kriterija odabira.

(9) Administrativnom kontrolom zahtjeva za potporu korisniku se ne može dodijeliti veći broj bodova po pojedinom kriteriju odabira i ukupan broj bodova od navedenog u obrascu zahtjeva za potporu.

(10) Administrativnom kontrolom zahtjeva za potporu korisniku se ne može dodijeliti iznos potpore veći od traženog u obrascu zahtjevu za potporu.

(11) U slučaju da se administrativnom kontrolom utvrdi manji broj bodova po kriterijima odabira i/ili iznos potpore i/ili intenzitet potpore od traženog u zahtjevu za potporu, Agencija za plaćanja će u skladu s utvrđenim činjeničnim stanjem izvršiti umanjenje broja bodova i/ili iznosa potpore, te će razloge obrazložiti u odluci o rezultatu administrativne kontrole.

(12) Agencija za plaćanja na visinu potpore, intenzitet potpore i iznose općih troškova primjenjuje ograničenja iz članka 10. ovoga Pravilnika.

(13) Prilikom administrativne kontrole, Agencija za plaćanja može primijeniti sankcije, administrativne kazne, financijske korekcije i umanjenja sukladno Pravilima o primjeni financijskih korekcija, u skladu s Prilogom 6 ovoga Pravilnika.

Dopuna/obrazloženje zahtjeva za potporu

Članak 26.

(1) Agencija za plaćanja tijekom administrativne kontrole može od korisnika zatražiti dopunu i/ili obrazloženje/a

(2) Korisniku se može poslati samo jedan zahtjev za dopunu.

(3) Agencija za plaćanja zahtjev za dopunu može uputiti korisniku isključivo za dopunu onih dokumenata za koje u natječaju nije izrijekom navedeno da se ne mogu dostaviti u dopuni.

(4) Agencija za plaćanja može zatražiti da korisnik, osim dokumentacije koja je propisana natječajem, dostavi i drugu dokumentaciju koja je potrebna za pravilnu i potpunu provedbu postupka dodjele potpore.

(5) Zahtjev za dopunu i/ili obrazloženje korisniku se dostavlja elektroničkim putem u pretinac elektroničke pošte koji je korisnik odredio za takvu namjenu.

(6) Korisnik je u obvezi postupiti po zahtjevu za dopunu i/ili obrazloženje te odgovoriti Agenciji za plaćanja elektroničkom poštom u roku od sedam (7) dana od dana slanja zahtjeva za dopunu i/ili obrazloženje korisniku.

(7) Iznimno od stavka 6. ovoga članka, Agencija za plaćanja će uzeti u razmatranje odgovor na zahtjev za dopunu i/ili obrazloženje dostavljen izvan roka iz stavka 6. ovoga članka ako korisnik dokaže da se dogodio slučaj više sile i izvanrednih okolnosti u skladu s člankom 3. Uredbe (EU) 2021/2116.

(8) U slučaju da korisnik ne dostavi odgovor na zahtjev za dopunu i/ili obrazloženje ili dostavi odgovor izvan roka propisanog stavkom 6. ovoga članka ili u propisanom roku dostavi nepotpunu/neprihvatljivu dokumentaciju, a isto se odnosi na uvjete prihvatljivosti korisnika i/ili projekta, izdat će se odluka o odbijanju.

(9) U slučaju da korisnik ne dostavi odgovor na zahtjev za dopunu i/ili obrazloženje ili dostavi odgovor izvan roka propisanog stavkom 6. ovoga članka ili u slučaju da korisnik u odgovoru na zahtjev za dopunu i/ili obrazloženje u propisanom roku dostavi nepotpunu/neprihvatljivu dokumentaciju, a isto se odnosi isključivo na prihvatljivost određenog troška te se ne odnosi na bilo koji uvjet prihvatljivosti korisnika ili projekta propisanih ovim Pravilnikom, korisniku za troškove na koje se odnosi dopuna i/ili obrazloženje, neće biti odobrena potpora.

(10) U slučaju da korisnik ne dostavi odgovor na zahtjev za dopunu i/ili obrazloženje ili dostavi odgovor izvan roka propisanog stavkom 6. ovoga članka ili u slučaju da korisnik u odgovoru na zahtjev za dopunu i/ili obrazloženje u propisanom roku dostavi nepotpunu/neprihvatljivu dokumentaciju, a isto se odnosi isključivo na kriterije odabira te se ne odnosi na bilo koji uvjet prihvatljivosti korisnika ili projekta propisanih ovim Pravilnikom, korisniku za kriterij odabira na koji se odnosi dopuna/obrazloženje neće biti dodijeljeni zatraženi bodovi.

(11) Potpuni, prihvatljivi i pravovremeno dopunjeni/obrazloženi zahtjevi za potporu ulaze u daljnju administrativnu kontrolu u skladu s procedurama Agencije za plaćanja.

(12) Ako korisnik samoinicijativno dostavi dopune i/ili obrazloženja, navedeno se neće uzeti u razmatranje.

Izdavanje akata nakon administrativne kontrole zahtjeva za potporu

Članak 27.

(1) Agencija za plaćanja može korisniku izdati sljedeće akte:

a) Odluku o rezultatu administrativne kontrole

b) Odluku o odbijanju

c) Obavijest o odbacivanju zbog nedostatnosti sredstava

d) Potvrdu o odustajanju

e) Obavijest o privremenoj odgodi dodjele potpore.

(2) Agencija za plaćanja donosi odluku o rezultatu administrativne kontrole za svaki zahtjev za potporu za koji je administrativnom kontrolom utvrđeno da je pravovaljan i potpun, odnosno da ispunjava uvjete propisane Strateškim planom, ovim Pravilnikom i natječajem.

(3) Izdavanje odluke o rezultatu administrativne kontrole ne podrazumijeva da će s tim korisnikom Agencija za plaćanja sklopiti ugovor o financiranju.

(4) Agencija za plaćanja donosi odluku o odbijanju za svaki zahtjev za potporu za koji je administrativnom kontrolom utvrđeno da ne ispunjava uvjete prihvatljivosti i/ili se nalazi ispod praga prolaznosti kriterija odabira te ne ispunjava druge uvjete propisane Strateškim planom, ovim Pravilnikom i natječajem.

(5) Agencija za plaćanja izdaje obavijest o odbacivanju zbog nedostatnosti sredstava korisnicima za koje nije odrađena administrativna kontrola zahtjeva za potporu, jer se na temelju traženih bodova po kriterijima odabira nalaze na rang-listi ispod praga dostatnih sredstava i korisnicima kojima je izdana odluka o rezultatu administrativne kontrole, a za koje sredstva nisu dostatna.

(6) Agencija za plaćanja izdaje potvrdu o odustajanju u slučaju da je korisnik nakon podnošenja zahtjeva za potporu podnio zahtjev za odustajanje.

(7) Ako Agencija za plaćanja zaprimi od nadležnog tijela obavijest da je pokrenut kazneni postupak za kaznena dijela iz članka 3. i 4. Direktive (EU) 2017/1371, Agencija za plaćanja će korisniku izdati obavijest o privremenoj odgodi dodjele potpore, u skladu sa stavkom 1. podstavkom e) ovoga članka.

(8) Na obavijesti iz stavka 1. podstavka c) i e) i potvrdu iz stavka 1. podstavka d) ovoga članka nije dopuštena žalba. Protiv navedenih akata može se pokrenuti upravni spor pred nadležnim upravnim sudom.

(9) Akte iz stavka 1. ovoga članka korisnik preuzima putem AGRONET-a na način propisan člankom 21. ovoga Pravilnika.

(10) U slučaju administrativne pogreške prilikom administrativne kontrole, Agencija za plaćanja je u obvezi ispraviti/izmijeniti/staviti izvan snage bilo koji od akata iz stavka 1. ovoga članka odgovarajućom odlukom i/ili aktom u razdoblju od donošenja akta iz stavka 1. ovoga članka pa do isteka pet godina od konačne isplate potpore.

Sklapanje Ugovora o financiranju

Članak 28.

(1) Agencija za plaćanja sklapa ugovor o financiranju na temelju odluke o rezultatu administrativne kontrole s korisnicima za koje su sredstva dostatna.

(2) Izdavanje odluke o rezultatu administrativne kontrole korisniku ne podrazumijeva da će s tim korisnikom Agencija za plaćanja sklopiti ugovor o financiranju. Ugovor o financiranju Agencija za plaćanja sklopit će isključivo s korisnicima koji se na rang-listi, nakon provedene administrativne kontrole zahtjeva za potporu i dalje nalaze iznad praga raspoloživih sredstava.

(3) Ugovor o financiranju mora sadržavati najmanje podatke o ugovornim stranama, rokove, prava i obveze korisnika i Agencije za plaćanja, iznos dodijeljene potpore, uvjete za isplatu sredstava, uvjete za raskid ugovora i popis priloga ugovoru o financiranju.

(4) Agencija za plaćanja će korisniku dostaviti 2 primjerka Ugovora o financiranju na potpisivanje.

(5) Danom sklapanja ugovora o financiranju smatra se datum potpisa od strane posljednje ugovorne strane.

(6) U roku od 15 dana od dana zaprimanja ugovora o financiranju, korisnik je u obvezi potpisati i dostaviti jedan primjerak ugovora o financiranju u izvorniku preporučenom pošiljkom ili neposredno u središnji ured Agencije za plaćanja.

(7) Neispravno potpisanim ugovorom o financiranju smatra se ugovor kojeg je potpisala neovlaštena osoba.

(8) Ako korisnik potpiše ugovor o financiranju, ali ne navede datum potpisa ugovora o financiranju, danom sklapanja ugovora o financiranju smatra se vrijeme slanja poštom (datum, sat, minuta, sekunda) potpisanog ugovora o financiranju u slučaju slanja preporučenom pošiljkom s povratnicom ili vrijeme zaprimanja (datum, sat, minuta, sekunda) u Agenciju za plaćanja, ako korisnik neposredno dostavlja potpisani Ugovor o financiranju.

(9) Agencija za plaćanja je ovlaštena u bilo kojem trenutku, ako za istim postoji potreba, izraditi dodatak ugovoru o financiranju radi ispravljanja administrativnih pogrešaka učinjenih omaškom prilikom izrade ugovora o financiranju i/ili bilo kojeg akta iz ovoga Pravilnika koji je u izravnoj i/ili neizravnoj vezi s ugovorom o financiranju.

(10) Uvjeti sklapanja ugovora o financiranju se na jednak način primjenjuju i na sklapanje dodatka ugovoru o financiranju.

POGLAVLJE III
 POSTUPAK PROVEDBE PROJEKTA

Provedba projekta

Članak 29.

(1) Postupak provedbe projekta uključuje vremensko razdoblje od sklapanja ugovora o financiranju pa do konačne isplate potpore.

(2) Sklapanjem ugovora o financiranju korisnik preuzima obveze koje mora ispuniti kako bi mu potpora bila isplaćena, kao i obveze koje mora ispunjavati/ispuniti u petogodišnjem razdoblju nakon konačne isplate potpore.

(3) Korisnik je u obvezi provesti projekt za koji je sklopljen ugovor o financiranju, u skladu s ugovorom o financiranju.

(4) Korisniku se po načinu i tipu izvođenja konverzije ne može isplatiti potpora u iznosu većem od odobrenog iznosa za način i tip izvođenja konverzije iz ugovora o financiranju.

(5) Korisnik je u obvezi bez odgode obavijestiti Agenciju za plaćanja, te po potrebi postupiti u skladu s člankom 35. ovoga Pravilnika, kod svakog odstupanja od rokova provedbe kao i svim promjenama vezanim uz projekt koje nastanu na strani korisnika.

(6) Zahtjev za isplatu predujma/zahtjev za isplatu korisnik može podnijeti nakon sklapanja ugovora o financiranju.

Uvjeti podnošenja zahtjeva za isplatu predujma

Članak 30.

(1) Ako korisnik dostavlja zahtjev za isplatu predujma obvezan ga je dostaviti u roku od 6 mjeseci od dana sklapanja ugovora o financiranju.

(2) Ako korisnik podnese zahtjev za isplatu predujma nakon roka iz stavka 1. ovoga članka, Agencija za plaćanje će izdati odluku o odbijanju zahtjeva za isplatu predujma.

(3) Plaćanje predujma isključuje plaćanje u ratama, a u slučaju isplate predujma korisnik može podnijeti samo konačni zahtjev za isplatu.

(4) Korisnik može putem zahtjeva za isplatu predujma tražiti predujam koji može iznositi najviše 50 % odobrenih sredstava javne potpore iz ugovora o financiranju.

(5) Uvjet za isplatu predujma jest dostava bankarske garancije plative »na prvi poziv« i »bez prigovora« u stopostotnoj vrijednosti iznosa predujma, osim ako je korisnik javnopravno tijelo.

(6) Bankarska garancija mora vrijediti od trenutka podnošenja zahtjeva za isplatu predujma do isteka šest mjeseci nakon krajnjeg roka za podnošenje zahtjeva za isplatu navedenog u ugovoru o financiranju.

(7) Bankarsku garanciju korisnik je u obavezi dostaviti u izvorniku preporučenom pošiljkom ili neposredno u središnji ured Agencije za plaćanja, na adresu: Agencija za plaćanja u poljoprivredi, ribarstvu i ruralnom razvoju, Ulica grada Vukovara 269d, 10000 Zagreb.

(8) Isplaćeni predujam opravdava se prilaganjem Kolaudacijskog zapisnika, popunjenog i ovjerenog od ovlaštenog inženjera šumarstva kojim se potvrđuje završetak svih radova prilikom podnošenja zahtjeva za isplatu konačne rate.

(9) Korisnik je u obvezi iskoristiti predujam u skladu s ugovorom o financiranju.

(10) Bankarska garancija će biti vraćena korisniku temeljem odluke o jamstvu ako korisnik dokaže realizaciju troškova odobrenih u ugovoru o financiranju u visini koja pokriva iznos isplaćenog predujma.

(11) Ako korisnik ne opravda isplaćeni predujam, u obvezi je temeljem odluke o jamstvu izvršiti plaćanje traženog iznosa u roku od 30 dana od dana zaprimanja navedene odluke. U protivnom se aktivira bankarska garancija.

(12) Ako korisnik ne opravda isplaćeni predujam, a nije bio obvezan dostaviti bankarsku garanciju kao uvjet za isplatu predujma, izdat će se odluka o povratu.

Uvjeti podnošenja zahtjeva za isplatu

Članak 31.

(1) Zahtjev za isplatu korisnik podnosi jednokratno ili u najviše dvije rate.

(2) U slučaju isplate u ratama, zahtjev za isplatu prve rate može iznositi do maksimalno 30 % odobrenih sredstava potpore, a podnosi se po završetku pripremnih radova, dok se zahtjev za isplatu druge (konačne) rate podnosi po završetku ulaganja.

(3) Ako su pripremni radovi izvedeni na cijeloj površini koja je odobrena Ugovorom o financiranju, isplata prve rate može iznositi do maksimalno 30 % odobrenog iznosa potpore.

(4) Ako su pripremni radovi izvedeni na dijelu površina koje su odobrene Ugovorom o financiranju, isplata prve rate može iznositi do maksimalno 30 % odobrene potpore za površine na kojima su izvedeni pripremni radovi.

(5) U slučaju isplate u ratama, korisnik je zahtjev za isplatu prve rate obvezan podnijeti u roku od 18 mjeseci od dana sklapanja ugovora o financiranju, u protivnom isplata sredstava bit će moguća na temelju jednokratnog zahtjeva za isplatu.

(6) Zahtjev za isplatu konačne rate/jednokratne isplate korisnik je obvezan dostaviti u roku 36 mjeseci od dana sklapanja ugovora o financiranju, ali ne kasnije od 30. lipnja 2029. godine.

(7) Iznimno, rok iz stavka 6. ovoga članka može se produžiti na osnovu zahtjeva korisnika za produženjem rokova u skladu s člankom 35. ovoga Pravilnika, ali ne kasnije od 30. lipnja 2029. godine.

(8) U slučaju promjene roka iz prethodnog stavka, Agencija za plaćanja će izraditi dodatak ugovoru o financiranju.

(9) Korisnik u zahtjevu za isplatu ne može zatražiti iznos potpore koji je veći od iznosa navedenog u ugovoru o financiranju.

(10) Ako u zahtjevu za isplatu korisnik zatraži isplatu za neodobreni ili neprihvatljivi trošak, taj trošak će biti svrstan u neprihvatljive troškove.

(11) U svakom zahtjevu za isplatu korisnik je u obvezi učitati Kolaudacijski zapisnik popunjen i ovjeren od ovlaštenog inženjera šumarstva kojim se potvrđuju izvršeni radovi.

(12) U slučaju nedostavljanja konačnog/jednokratnog zahtjeva za isplatu u propisanom roku raskida se ugovor o financiranju.

Način podnošenja zahtjeva za isplatu predujma i zahtjeva za isplatu

Članak 32.

(1) Zahtjev za isplatu predujma/zahtjev za isplatu korisnik ili osoba ovlaštena za zastupanje korisnika popunjava u elektroničkom obliku putem AGRONET-a. Zahtjev za isplatu predujma/zahtjev za isplatu mora sadržavati svu natječajem propisanu dokumentaciju na jeziku propisanom u članku 18. ovoga Pravilnika.

(2) Prilikom popunjavanja zahtjeva za isplatu predujma/zahtjeva za isplatu korisnik je obvezan popuniti sve tražene podatke u elektronički obrazac zahtjeva i učitati svu traženu dokumentaciju u obliku koji omogućava čitljivost.

(3) Nakon popunjavanja zahtjeva za isplatu predujma/zahtjeva za isplatu u AGRONET-u, zahtjev za isplatu predujma/zahtjev za isplatu elektronički podnosi isključivo korisnik putem NIAS-a, u skladu s Uputom za elektroničko podnošenje zahtjeva koja čini sastavni dio natječaja. Za elektroničko podnošenje korisnik mora biti prijavljen u AGRONET sustav putem NIAS-a.

(4) Smatra se da je zahtjev za isplatu predujma/zahtjev za isplatu podnesen kad korisnik potvrdi elektroničko podnošenje zahtjeva.

(5) Korisnik je odgovoran za točnost i potpunost podataka unesenih u elektronički obrazac zahtjeva za isplatu predujma/zahtjeva za isplatu, kao i za istovjetnost dokumentacije koja je učitana u elektronički obrazac zahtjeva s izvornom dokumentacijom.

(6) Zahtjev za isplatu predujma/zahtjev za isplatu mora biti podnesen unutar rokova predviđenih u člancima 30. i 31. ovoga Pravilnika.

(7) Svi podaci navedeni u zahtjevu za isplatu predujma/zahtjevu za isplatu podložni su provjerama nadležnih institucija do isteka pet godina nakon konačne isplate potpore.

(8) Agencija za plaćanja zadržava pravo zatražiti da korisnik, osim dokumentacije koja je propisana Natječajem, dostavi i drugu dokumentaciju koja je potrebna za pravilnu i potpunu isplatu potpore.

(9) Vrijeme podnošenja zahtjeva za isplatu predujma/zahtjeva za isplatu je vrijeme kako je definirano u članku 30. i 31. ovog Pravilnika.

Administrativna kontrola zahtjeva za isplatu predujma/zahtjeva za isplatu

Članak 33.

(1) Potpora se isplaćuje korisniku na temelju zahtjeva za isplatu predujma/zahtjeva za isplatu.

(2) Zahtjev za isplatu treba sadržavati natječajem propisane dokaze stvarnog nastanka troška sukladno tablici troškova koja je prilog ugovora o financiranju.

(3) Agencija za plaćanja provodi administrativnu kontrolu zahtjeva za isplatu predujma/zahtjeva za isplatu i dokumentacije učitane u zahtjev za isplatu predujma/zahtjev za isplatu.

(4) Agencija za plaćanja radi usporedbu realiziranih troškova sa troškovima odobrenim ugovorom o financiranju. Ako realizirani troškovi nisu u skladu s odobrenim troškovima Agencija za plaćanja može primijeniti financijsku korekciju sukladno Prilogu 6 ovoga Pravilnika i/ili svrstati trošak u neprihvatljive troškove.

(5) U slučaju da je zahtjev za isplatu predujma/zahtjev za isplatu nepotpun ili su potrebne dodatne informacije, dokumentacija ili dio dokumentacije i/ili su potrebna dodatna pojašnjenja zbog određenih nejasnoća ili neusklađenosti u navodima/dokumentima/izračunima i/ili ispravak neusklađenih navoda i/ili neispravnih izračuna, Agencija za plaćanja može od korisnika tražiti dopunu/obrazloženje.

(6) Agencija za plaćanja može zatražiti da korisnik, osim dokumentacije koja je propisana natječajem, dostavi i drugu dokumentaciju koja je potrebna za administrativnu kontrolu zahtjeva za isplatu predujma/zahtjeva za isplatu.

(7) Zahtjev za dopunu/obrazloženje se korisniku dostavlja elektroničkim putem u pretinac elektroničke pošte koji je korisnik odredio za takvu namjenu.

(8) Korisnik je u obvezi postupiti po zahtjevu za dopunu/obrazloženje te odgovoriti Agenciji za plaćanja elektroničkom poštom u roku od sedam (7) dana od dana slanja zahtjeva za dopunu i/ili obrazloženje od strane Agencije za plaćanja.

(9) Agencija za plaćanja će uzeti u razmatranje odgovor na zahtjev za dopunu i/ili obrazloženje dostavljen izvan roka iz stavka 8. ovoga članka u slučaju više sile i izvanrednih okolnosti.

(10) U slučaju da korisnik ne dostavi odgovor na zahtjev za dopunu i/ili obrazloženje ili dostavi odgovor izvan roka propisanog stavkom 8. ovoga članka ili u odgovoru na zahtjev za dopunu i/ili obrazloženje u propisanom roku dostavi nepotpunu/neprihvatljivu dokumentaciju, a isto se odnosi na uvjete prihvatljivosti korisnika i/ili projekta i/ili na cjelokupno ulaganje i/ili kriterije odabira, izdat će se odluka o odbijanju zahtjeva za isplatu predujma/odluka o odbijanju zahtjeva za isplatu.

(11) U slučaju da korisnik ne dostavi odgovor na zahtjev za dopunu i/ili obrazloženje ili dostavi odgovor izvan roka propisanog stavkom 8. ovoga članka ili u odgovoru na zahtjev za dopunu i/ili obrazloženje u propisanom roku dostavi nepotpunu/neprihvatljivu dokumentaciju, a isto se odnosi isključivo na uvjete prihvatljivosti troškova, korisniku za trošak na koji se odnosi zahtjev za dopunu i/ili obrazloženje neće biti isplaćena potpora.

(12) Prije isplate potpore obavlja se posjeta lokaciji/kontrola na terenu kako je propisano člankom 36. ovoga Pravilnika.

(13) Nakon posjeta lokaciji ulaganja/kontrole na terenu prije isplate, utvrđuje se konačni iznos potpore za isplatu, uključujući financijske korekcije, ako je primjenjivo.

(14) Ako se tijekom administrativne kontrole zahtjeva za isplatu predujma/zahtjeva za isplatu utvrdi nepravilnost ili nepravilnost u ispunjavanju obveza koje su propisane ovim Pravilnikom, Agencija za plaćanja može primijeniti financijske korekcije sukladno Pravilima o primjeni financijskih korekcija iz Priloga 6 ovoga Pravilnika.

(15) Ako korisnik u zahtjevu za isplatu uključi neprihvatljiv iznos koji premašuje za više od 10 % prihvatljivog iznosa za isplatu nakon administrativne obrade zahtjeva za isplatu i/ili nakon kontrole na terenu, Agencija za plaćanja može primijeniti administrativnu kaznu. Administrativna kazna primjenjuje se u iznosu zatraženog neprihvatljivog iznosa za isplatu. Administrativna kazna se ne primjenjuje ako korisnik može dokazati Agenciji za plaćanja da nije kriv za uključivanje neprihvatljivog iznosa ili ako se Agencija za plaćanja na drugi način uvjeri da korisnik nije kriv.

(16) Odobrena potpora korisniku će biti isplaćena na račun naveden u Evidenciji korisnika. Ako korisnik promijeni račun koji je evidentiran u Evidenciji korisnika dužan je podnijeti zahtjev za promjenu podataka (računa) kroz AGRONET.

Izdavanje akata nakon završenog postupka provedbe projekta

Članak 34.

(1) Nakon administrativne kontrole zahtjeva za isplatu predujma/zahtjeva za isplatu Agencija za plaćanja donosi:

a) Odluku o isplati predujma/odluku o isplati

b) Odluku o odbijanju zahtjeva za isplatu predujma/odluku o odbijanju zahtjeva za isplatu

c) Odluku o jamstvu

d) Obavijest o odgodi odobrenja isplate.

(2) Agencija za plaćanja će donijeti odluke iz stavka 1. ovoga članka najkasnije u roku 90 dana od dana podnošenja potpunog zahtjeva za isplatu/zahtjeva za isplatu predujma.

(3) U rok od 90 dana iz stavka 2. ovoga članka ne uračunava se vrijeme od podnošenja žalbe na odluke iz stavka 1. ovoga članka do donošenja rješenja o žalbi Ministarstva ili presude ili rješenja nadležnog upravnog suda.

(4) Odluka o isplati predujma/odluka o isplati izdaje se u slučaju da zahtjev ispunjava uvjete propisane ovim Pravilnikom, natječajem, ugovorom o financiranju i odlukom o dodjeli sredstava.

(5) Odlukom o isplati predujma/Odlukom o isplati određuje se prihvatljivi iznos potpore koja se isplaćuje korisniku.

(6) Odluka o odbijanju zahtjeva za isplatu predujma/odluka o odbijanju zahtjeva za isplatu izdaje se zbog neispunjavanja uvjeta propisanih ovim Pravilnikom, natječajem i ugovorom o financiranju.

(7) U slučaju donošenja odluke o odbijanju zahtjeva za isplatu prve rate kad se radi o isplati potpore u ratama, korisniku će biti omogućeno podnošenje zahtjeva za isplatu konačne rate ako su ispunjeni ostali uvjeti prihvatljivosti korisnika, projekta i ulaganja propisani ovim Pravilnikom, natječajem i ugovorom o financiranju.

(8) Nakon što Agencija za plaćanja zaprimi od nadležnog tijela obavijest da je pokrenut kazneni postupak za kaznena dijela iz članka 3. i 4. Direktive (EU) 2017/1371, Agencija za plaćanja će u skladu s člankom 5. ovoga Pravilnika korisniku izdati obavijest o odgodi odobrenja isplate i obustaviti sve postupke Agencije za plaćanja u provedbi projekta.

(9) Odluka o jamstvu izdaje se u slučaju kada je korisniku bio isplaćen predujam, a kao uvjet za isplatu predujma je dostavljena bankarska garancija.

(10) U skladu s dokumentacijom zaprimljenom u zahtjevu za isplatu kojom se pravda isplaćeni predujam jamstvo može biti oslobođeno/zadržano. Bankarska garancija se oslobađa kada je predujam u potpunosti opravdan. Ako korisnik ne opravda predujam, izdat će se odluka o jamstvu kojom će se od korisnika zahtijevati povrat isplaćenog predujma. Ako korisnik ne vrati isplaćena sredstva, aktivirat će se bankarska garancija.

(11) Agencija za plaćanja izdaje odluku o povratu u slučajevima navedenim u članku 39. ovoga Pravilnika.

(12) U slučaju administrativne pogreške prilikom administrativne kontrole, Agencija za plaćanja je u obvezi ispraviti/izmijeniti/staviti izvan snage bilo koji od akata iz stavka 1. ovoga članka odgovarajućim aktom.

Zahtjev za produženje roka

Članak 35.

(1) Rok za ispunjenje obveza preuzetih ugovorom o financiranju može se produžiti u slučaju više sile i izvanrednih okolnosti nastalih prije njegovog isteka, na koje korisnik nije mogao utjecati.

(2) Zahtjev za produženje roka i prateću dokumentaciju korisnik dostavlja preporučenom pošiljkom, neposredno na adresu: Agencija za plaćanja u poljoprivredi, ribarstvu i ruralnom razvoju, Ulica grada Vukovara 269d, 10000 Zagreb (minimalno s naznakom »Zahtjev za produženje roka«) ili elektroničkom poštom na info@apprrr.hr.

(3) Korisnik mora zahtjev za produženjem rokova podnijeti Agenciji za plaćanja prije isteka roka za koji traži produženje.

(4) Korisnik mora obrazložiti zahtjev i priložiti odgovarajuće dokaze kojima potkrepljuje zahtjev.

(5) Nakon provjere korisnikovog zahtjeva za produženjem roka Agencija za plaćanja izdaje:

a) u slučaju neprihvaćanja zahtjeva za produženjem roka, korisniku izdati pismo odbijanja zahtjeva za produženjem roka

b) u slučaju prihvaćanja zahtjeva za produženje roka za podnošenje zahtjeva za isplatu Agencija za plaćanja će donijeti dodatak ugovora o financiranju za intervenciju kojom se utvrđuje novi rok.

(6) Na akte iz stavka 5. ovoga članka korisnik ne može izjaviti žalbu.

POGLAVLJE IV
 KONTROLA NA TERENU I INFORMIRANJE JAVNOSTI

Kontrola na terenu

Članak 36.

(1) Kontrolu na terenu provode djelatnici Agencije za plaćanja (u daljnjem tekstu: kontrolori).

(2) Kontrolori provode redovne kontrole prije isplate i tijekom petogodišnjeg razdoblja nakon izvršenog konačnog plaćanja (ex post kontrola).

(3) Osim redovnih kontrola, kontrole na terenu mogu se provoditi u bilo kojem trenutku tijekom postupka dodjele potpore, ako je to potrebno.

(4) Kontrolom na terenu utvrđuje se je li ulaganje stvarno provedeno, jesu li prijavljeni izdaci stvarno nastali, jesu li radovi izvršeni, jesu li materijali utrošeni, jesu li obavljene usluge i nabavljena oprema u skladu s ugovorom o financiranju, je li zahtjev za isplatu u skladu s pravilima Europske unije i nacionalnim pravilima, je li korisnik/ulaganje u skladu s ugovorenim obvezama i tijekom petogodišnjeg razdoblja nakon izvršenog konačnog plaćanja, je li došlo do sufinanciranja izdataka iz drugih izvora javne potpore, je li ulaganje u funkciji/uporabi ili spremno za uporabu.

(5) Osim djelatnika Agencije za plaćanja, kontrolu ulaganja mogu obavljati i djelatnici Službe za unutarnju reviziju Agencije za plaćanja, djelatnici Upravljačkog tijela, ARPA-e, revizori Europske komisije, Europski revizorski sud, predstavnici OLAF-a te druge institucije koje za to imaju ovlasti po posebnim propisima.

(6) Kontrolu je moguće najaviti prije njezine provedbe pod uvjetom da se ne naruši svrha kontrole, pružajući korisniku nužne informacije.

(7) Pri obavljanju kontrole na terenu kontrolori su ovlašteni:

1. izvršiti uvid u dokumentaciju korisnika koja se odnosi na stjecanje prava na potporu (račune, potvrde, bankovna izvješća, ugovore i dr. dokumente)

2. pregledati površine, objekte, uređaje i robu vezanu za ulaganje

3. provjeravati računovodstvene podatke iz poslovnih knjiga korisnika

4. provjeravati evidencije vezane uz ulaganje i poslovanje korisnika

5. provjeravati vjerodostojnost dokumenata poslanih uz zahtjev za potporu/zahtjev za isplatu

6. provjeravati rješenja, ugovore, potvrde drugih tijela koja prate rad korisnika

7. izvještavati nadležna tijela i tražiti provođenje određenog postupka ako sama nije ovlaštena izravno postupiti

8. provjeravati sve podatke koji se odnose na kvantitetu i kvalitetu roba i usluga

9. provjeravati tehničku dokumentaciju vezanu za ulaganje (Građevinski dnevnik, Građevinska knjiga i Glavni projekt ako je primjenjivo, zapisnike, popunjene obrasce, projektnu dokumentaciju i dr.) i

10. prikupljati podatke i obavijesti od odgovornih osoba, svjedoka, vještaka i drugih osoba kad je to potrebno za obavljanje kontrole.

Informiranje javnosti

Članak 37.

(1) Korisnik je u obvezi pridržavati se zahtjeva povezanih s informiranjem i vidljivošću u skladu s Provedbenom Uredbom Komisije (EU) br. 2022/129 odnosno u skladu s Prilogom II i III iste uredbe. Korisnik se posebno obvezuje poduzeti sve potrebne korake kako bi objavio činjenicu da Europska Unija sufinancira projekt, a relevantne informacije u vezi s informiranje i vidljivosti propisane su u Prilogu 5 ovoga Pravilnika.

(2) Ako Agencija za plaćanja tijekom provjere utvrdi da korisnik ne ispunjava uvjet prihvatljivosti iz stavka 1. ovoga članka, korisniku će se ostaviti rok od 30 dana za rješavanje nastale situacije.

(3) U slučaju da korisnik u ostavljenom roku iz stavka 2. ovog članka ne ispuni uvjet iz stavka 1. ovoga članka Agencija za plaćanja zatražit će povrat sredstava u skladu s člankom 40. ovoga Pravilnika ili neće odobriti isplatu potpore za trošak koji nije vidljivo i na propisan način označen.

POGLAVLJE V
 PRIMJENA FINANCIJSKIH KOREKCIJA, POVRATI SREDSTAVA I RASKID UGOVORA O FINANCIRANJU

Financijska korekcija

Članak 38.

(1) Financijska korekcija određuje se u skladu s Prilogom 6 koji je sastavni dio ovoga Pravilnika.

(2) Financijska korekcija može se odrediti nakon provedene administrativne kontrole dokumentacije korisnika i/ili kontrole na terenu te je ista primjenjiva u svim fazama postupka dodjele potpore, provedbe projekta te tijekom pet godina nakon konačne isplate.

(3) Agencija za plaćanja ovlaštena je:

a) primijeniti financijsku korekciju s obrazloženjem nepravilnosti na temelju utvrđenog činjeničnog stanja

b) promijeniti iznos/stopu financijske korekcije u odnosu na ranije utvrđene nepravilnosti iz prethodne faze administrativne kontrole i to na osnovi naknadnih kontrola Agencije za plaćanja ili nalaza drugih tijela koja obavljaju naknadne kontrole.

Povrat sredstava i raskid ugovora o financiranju

Članak 39.

(1) Način i uvjeti po kojima Agencija za plaćanja nakon izvršene isplate potpore korisnicima, na temelju naknadne administrativne kontrole donosi odluku o povratu sredstava, provodi poravnanje povrata sredstava prilikom sljedećih odobrenih isplata te način i uvjeti plaćanja duga na rate propisani su Zakonom o poljoprivredi.

(2) Odluka o povratu sredstava korisniku se upućuje putem AGRONET-a ili preporučenom poštanskom pošiljkom.

(3) Korisnik je u obvezi uplatiti sredstva propisana odlukom o povratu sredstava na račun Agencije za plaćanja u roku od 30 dana od dana njezine dostave korisniku.

(4) Korisnik može prije isteka roka za povrat sredstava određenog odlukom o povratu sredstava Agenciji za plaćanja podnijeti zahtjev za plaćanje duga na rate.

(5) Na odluku iz stavka 1. ove točke korisnik ima pravo na pravni lijek u skladu s člankom 41. ovoga Pravilnika, no pokretanje postupka ne odgađa izvršenje odluke o povratu sredstava.

(6) Ako korisnik nije izvršio povrat sredstava u propisanom roku, na iznos duga nakon isteka roka za povrat obračunava se zakonska zatezna kamata.

(7) U slučaju nemogućnosti naplate duga, Agencija za plaćanja pokrenut će postupak ovrhe na računima dužnika u skladu s propisima Republike Hrvatske i/ili će zatražiti zaštitu svojih prava putem nadležnog suda.

(8) Razlozi za pokretanje postupka povrata sredstava mogu biti u sljedećim slučajevima:

a) ako se naknadnom administrativnom kontrolom i/ili revizijskim nadzorom utvrdi nepravilnost

b) ako se naknadnom administrativnom kontrolom i/ili kontrolom na terenu utvrdi administrativna pogreška

c) ako je korisnik ostvario sredstva na temelju netočnih podataka i/ili ako je ostvario potporu protivno uvjetima i odredbama Zakona o poljoprivredi i propisa donesenih na temelju istog

d) ako korisnik dostavi zahtjev za odustajanjem nakon isplate sredstava

e) uslijed izmjene/raskida ugovora i/ili nepridržavanja obveza propisanih ugovorom o financiranju

f) ako korisnik ne dopusti obavljanje kontrole na terenu i/ili inspekcijskog nadzora

g) ako korisnik/projekt ne udovoljava uvjetima propisanim ovim Pravilnikom, natječajem ili drugim primjenjivim nacionalnim propisima ili propisima Europske unije

h) ako korisnik ne opravda isplaćeni predujam, a kao uvjet isplate predujma nije dostavio bankarsku garanciju

i) ako korisnik ne podnese zahtjev za konačnu ratu u predviđenom roku, a sredstva su mu već djelomično isplaćena

j) kada su nadležna pravosudna tijela pravomoćnom presudom proglasile krivim korisnika za počinjenje kaznenih djela u kaznenom postupku pokrenutom na temelju sumnje na prijevaru.

(9) S korisnikom se u svakom trenutku mogu raskinuti sve ugovorne obveze i to u razdoblju od sklapanja ugovora o financiranju do konačne isplate potpore ili do isteka pet godina od konačne isplate potpore, u slučaju da:

a) je izdana odluka o povratu ukupno isplaćenih sredstava

b) je korisnik odustao od potpore u bilo kojem trenutku nakon sklapanja ugovora o financiranju ili drugog odgovarajućeg akta

c) je izdana odluka o odbijanju zahtjeva za isplatu, kada se ne radi o isplati u ratama

d) je utvrđeno da korisnik/projekt ne ispunjava uvjete prihvatljivosti iz članka 7. i 8 ovog Pravilnika za koje je navedeno da ih mora ispunjavati tijekom postupka provedbe projekta i pet godina nakon datuma konačne isplate.

POGLAVLJE VI
 ODUSTAJANJE KORISNIKA

Odustajanje korisnika

Članak 40.

(1) Korisnik može na vlastitu inicijativu podnijeti zahtjev za odustajanje, o čemu mu Agencija za plaćanja izdaje potvrdu o odustajanju.

(2) Zahtjev za odustajanje elektronički podnosi isključivo korisnik putem NIAS-a, u skladu s Uputom za elektroničko podnošenje koja čini sastavni dio natječaja. Za elektroničko podnošenje korisnik mora biti prijavljen u AGRONET sustav putem NIAS-a.

(3) Smatra se da je zahtjev za odustajanje podnesen kad korisnik potvrdi elektroničko podnošenje zahtjeva.

(4) U slučaju da korisnik podnese zahtjev za odustajanje prije donošenja odluke o rezultatu administrativne kontrole ili prije sklapanja ugovora o financiranju, Agencija za plaćanja će prekinuti sve aktivnosti nad zahtjevom za potporu te izdati potvrdu o odustajanju.

(5) Ako korisnik ne potpiše ugovor o financiranju u propisanom roku/uopće ne dostavi ugovor o financiranju ili dostavi neispravno potpisani ugovor o financiranju smatrat će se da je korisnik odustao od zahtjeva za potporu, o čemu Agencija za plaćanja izdaje korisniku potvrdu o odustajanju.

(6) U slučaju da korisnik odustane od zahtjeva za potporu nakon sklapanja ugovora o financiranju, Agencija za plaćanja izdat će potvrdu o odustajanju i izjavu o raskidu ugovora o financiranju.

(7) Ako korisnik ne podnese zahtjev za isplatu konačne/jednokratne rate u propisanom roku te nije imao isplatu potpore za odobreni zahtjev za potporu, smatrat će se da je odustao od zahtjeva te će mu biti izdana izjava o raskidu ugovora o financiranju.

(8) Ako korisnik ne podnese zahtjev za isplatu konačne/jednokratne rate u propisanom roku, nakon što su mu sredstva djelomično isplaćena, Agencija za plaćanja korisniku će izdati odluku o povratu sredstava i izjavu o raskidu ugovora o financiranju.

(9) U slučaju da korisnik podnese zahtjev za odustajanje nakon što su mu sredstva djelomično ili u cijelosti isplaćena, Agencija za plaćanja izdat će potvrdu o odustajanju, odluku o povratu sredstava i izjavu o raskidu ugovora o financiranju.

DIO ČETVRTI
 PRAVNI LIJEK

Podnošenje žalbe na odluke Agencije za plaćanja

Članak 41.

(1) Na odluke koje donosi Agencija za plaćanja u provedbi ovog Pravilnika korisnik može izjaviti žalbu u skladu s općim propisima koji uređuju upravni postupak.

(2) Žalba se podnosi putem AGRONET sustava.

(3) O žalbi protiv odluke Agencije za plaćanja odlučuje Ministarstvo.

(4) Protiv rješenja Ministarstva kojim je odlučeno o žalbi može se podnijeti tužba nadležnom upravnom sudu.

(5) Žalba mora biti razumljiva i sadržavati sve što je potrebno da bi se po njoj moglo postupiti, osobito naznaku odluke protiv koje se podnosi, naziv/ime i prezime, OIB, te sjedište/adresu korisnika, ime i prezime te adresu osobe ovlaštene za zastupanje i potpis korisnika. U žalbi korisnik treba navesti zbog čega je nezadovoljan odlukom.

(6) Ako se žalba podnosi putem opunomoćenika uz žalbu se prilaže punomoć.

(7) Korisnik se u tijeku roka za izjavljivanje žalbe može odreći prava na žalbu putem AGRONET-a prihvaćanjem zaprimljene odluke, kojeg se ne može opozvati.

(8) U slučaju da korisnik ne iskoristi pravo na žalbu i ne prihvati zaprimljenu odluku, akt se smatra prihvaćenim istekom roka za izjavljivanje žalbe.

(9) Žalba podnesena na odluku o isplati predujma/odluku o isplati ne odgađa izvršenje pobijane odluke.

Postupanje po žalbi od strane Agencije za plaćanja

Članak 42.

(1) Agencija za plaćanja ocjenjuje jesu li navodi iz žalbe korisnika osnovani, te ako utvrdi da nisu, Agencija za plaćanja u sustavu upućuje žalbu korisnika Ministarstvu na odlučivanje.

(2) Iznimno od stavka 1. ovoga članka, kada Agencija za plaćanja ocjeni navode iz žalbe korisnika u cijelosti osnovanim donijet će ispravak odluke, novu odluku kojom će ujedno zamijeniti ranije donesenu odluku koja je bila predmet žalbe ili izmjenu odluke ako se mijenja samo određeni dio odluke.

(3) Ispravak odluke iz stavka 2. ovoga članka Agencija za plaćanja donijet će u svrhu ispravljanja pogreške u imenima ili brojevima, pisanju ili računanju te druge očite netočnosti u odluci.

(4) Kada Agencija za plaćanja donese odluke iz stavka 2. ovoga članka, žalba korisnika se ne upućuje Ministarstvu na odlučivanje.

DIO PETI

DRŽAVNE POTPORE

Državne potpore

Članak 43.

(1) Pravila vezana uz državne potpore primjenjiva su u ovoj intervenciji.

(2) Svaka potpora za prihvatljive projekte unutar ove intervencije koja ispunjava sve primjenjive odredbe iz Poglavlja I Uredbe (EU) br. 2022/2472, kao i Odjeljka 6. Poglavlja III Uredbe (EU) br. 2022/2472 za kategorije potpora navedene u članku 44. Uredbe (EU) br. 2022/2472, se izuzima od obveze prijave u skladu s odredbama članka 107. stavka 3. Ugovora o funkcioniranju Europske unije (UFEU).

(3) Potpora korisnicima ne smije sadržavati uvjete ili način financiranja koji će dovesti do neizbježne povrede prava Unije sukladno odredbama članka 1. stavka 6. Uredbe (EU) br. 2022/2472.

(4) Na zbrajanje, objavljivanje i informacije o državnim potporama dodijeljenim u skladu s ovim Pravilnikom u cijelosti se primjenjuju odredbe članka 8. i članka 9. Uredbe (EU) br. 2022/2472.

DIO ŠESTI

ZAVRŠNE ODREDBE

Prilozi

Članak 44.

Prilozi 1, 2, 3, 4, 5 i 6 tiskani su dodatak ovoga Pravilnika i njegov su sastavni dio.

Stupanje na snagu

Članak 45.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/102
 Urbroj: 525-07/305-24-8
 Zagreb, 16. prosinca 2024.

Potpredsjednik Vlade i ministar poljoprivrede, šumarstva i ribarstva
 Josip Dabro, v. r.

PRILOG 1

KRITERIJI ODABIRA ZA INTERVENCIJU 73.05.

REKONSTRUKCIJA (KONVERZIJA) DEGRADIRANIH ŠUMA

|  |  |  |
| --- | --- | --- |
| Kriteriji odabira za intervenciju 73.05. Rekonstrukcija (konverzija) degradiranih šuma | | Bodovi |
| 1. | Vrsta korisnika | Najviše 40 |
| 1.1 | privatni šumoposjednici | 40 |
| 1.2 | javni šumoposjednici | 30 |
| 2. | Vrsta ulaganja | Najviše 30 |
| 2.1 | konverzija panjača, šikara, šibljaka, makija i gariga u šumske sastojine visokog uzgojnog oblika | 30 |
| 2.2 | konverzija šumskih sastojina narušene strukture vrsta drveća u mješovite šumske sastojine s povoljnim udjelom glavnih vrsta drveća | 25 |
| 2.3 | konverzija šumskih kultura i plantaža u mješovite šumske sastojine visokog uzgojnog oblika autohtonih vrsta drveća | 20 |
| 3. | Uključenost u programe Ministarstva | Najviše 10 |
| 3.1 | privatni šumoposjednici koji su završili izobrazbu ili savjetovanje o održivom gospodarenju šumama | 10 |
| 4. | Indeks razvijenosti jedinica područne (regionalne) samouprave  (prema mjestu ulaganja) | Najviše 20 |
| 4.1 | I. skupina jedinica područne (regionalne) samouprave koje se prema vrijednosti indeksa nalaze u drugoj polovini ispodprosječno rangiranih jedinica područne (regionalne) samouprave | 20 |
| 4.2 | II. skupina jedinica područne (regionalne) samouprave koje se prema vrijednosti indeksa nalaze u prvoj polovini ispodprosječno rangiranih jedinica područne (regionalne) samouprave | 15 |
| 4.3 | III. skupina jedinica područne (regionalne) samouprave koje se prema vrijednosti indeksa nalaze u drugoj polovini iznadprosječno rangiranih jedinica područne (regionalne) samouprave | 10 |
| 4.4 | IV. skupinu jedinica područne (regionalne) samouprave koje se prema vrijednosti indeksa nalaze u prvoj polovini iznadprosječno rangiranih jedinica područne (regionalne) samouprave | 5 |
| MAKSIMALNI BROJ BODOVA | | 100 |
| PRAG PROLAZNOSTI | | 55 |

Kriterij odabira br. 2 »Vrsta ulaganja«

U Planu konverzije korisnik odabire i obrazlaže vrstu ulaganja.

Kada ulaganje ispunjava dva podkriterija unutar kriterija odabira, korisnik ostvaruje bodove za onaj podkriterij na koji se odnosi više od 50 % prihvatljivih troškova ulaganja unutar kriterija odabira.

Kada ulaganje ispunjava sva tri podkriterija unutar kriterija odabira, ali niti jedna vrsta ulaganja unutar kriterija odabira ne prelazi 50 % prihvatljivih troškova za pojedini podkriterij, korisnik ostvaruje bodove za onu vrstu ulaganja koja ima najveći postotni udio u prihvatljivim troškovima ulaganja unutar kriterija odabira.

Kriterij odabira br. 3 »Uključenost u programe Ministarstva«

Edukacije održava Ministarstvo ili ugovoreni korisnici (pružatelji usluga obrazovanja i/ili savjetovanja) unutar natječaja za intervenciju 78.02. Potpora za pružanje savjetodavnih usluga iz Strateškog plana zajedničke poljoprivredne politike Republike Hrvatske 2023. – 2027.

Korisnik može ostvariti bodove po ovom kriteriju odabira ako je privatni šumoposjednik i ako posjeduje potvrdu o završenoj edukaciji o održivom gospodarenju šumama izdanu od strane Ministarstva ili ugovorenog korisnika (pružatelja usluge obrazovanja i/ili savjetovanja) unutar natječaja za intervenciju 78.02. Potpora za pružanje savjetodavnih usluga iz Strateškog plana zajedničke poljoprivredne politike Republike Hrvatske 2023. – 2027.

Ako je korisnik privatni šumoposjednik fizička osoba, potvrda mora glasiti na njegovo ime, a ako je korisnik privatni šumoposjednik pravna osoba, potvrda mora glasiti na osobu ovlaštenu za zastupanje ili na zaposlenika te pravne osobe.

Kriterij odabira br. 4 »Indeks razvijenosti jedinica područne (regionalne) samouprave (prema mjestu ulaganja)«

U slučaju da se ulaganje odvija u dvije ili više jedinice područne (regionalne) samouprave, bodovi se dodjeljuju prema onoj jedinici područne (regionalne) samouprave gdje se nalazi najveći udio površine pod konverzijom od ukupne površine pod konverzijom.

Za ovaj kriterij, bodovi se dodjeljuju u skladu s važećom odlukom kojom se definira razvrstavanje jedinica lokalne i područne (regionalne) samouprave prema stupnju razvijenosti.

PRILOG 2

PLAN KONVERZIJE

|  |  |  |
| --- | --- | --- |
| NAZIV PROJEKTA: | | |
| I. OSNOVNI PODACI O KORISNIKU | | |
| 1.1. | VRSTA KORISNIK  (zaokružiti vrstu korisnika koji traži potporu) | a) Privatni šumoposjednik |
| b) Javni šumoposjednik |
| 1.2. | NAZIV KORISNIKA  (naziv ili ime i prezime) |  |
| 1.3. | ADRESA PREBIVALIŠTA/SJEDIŠTA  (grad, općina, ulica i broj, poštanski broj) |  |
| 1.4. | TELEFON/MOBITEL |  |
| 1.5. | E-ADRESA |  |
| 1.6. | OIB |  |
| 1.7. | MIBPŠ  (matični identifikacijski broj privatnog šumoposjednika) |  |

|  |  |  |
| --- | --- | --- |
| II. VRSTA ULAGANJA | | |
| 2.1. | VRSTA ULAGANJA ZA KOJA SE TRAŽI POTPORA  (zaokružiti sve vrste ulaganja za koja se traži potpora) | a) Konverzija panjača, šikara, šibljaka, makija i gariga u šumske sastojine visokog uzgojnog oblika |
| b) Konverzija šumskih sastojina narušene strukture vrsta drveća u mješovite šumske sastojine s povoljnim udjelom glavnih vrsta drveća |
| c) Konverzija šumskih kultura i plantaža u mješovite šumske sastojine visokog uzgojnog oblika autohtonih vrsta drveća |
| 2.2. | UKUPNA POVRŠINA NA KOJOJ SE PROJEKT PROVODI (ha) |  |
| 2.3. | UKUPAN IZNOS TRAŽENE POTPORE |  |

|  |  |  |  |  |
| --- | --- | --- | --- | --- |
| III. PLAN KONVERZIJE | | | | |
| NAČIN IZVOĐENJA KONVERZIJE | | | TIP KONVERZIJE  (zaokružiti sve načine i tipove izvođenja za koje se traži potpora) | |
| 3.1. | A | Konverzija listačama na kontinentu | A.1 | Sadnja sadnica uz ograđivanje zaštitnom ogradom |
| A.2 | Sjetva sjemena uz ograđivanje zaštitnom ogradom |
| A.3 | Sadnja sadnica uz korištenje štitnika za sadnice |
| 3.2. | B | Konverzija četinjačama na kontinentu | B.1 | Sadnja sadnica uz ograđivanje zaštitnom ogradom |
| B.2 | Sadnja sadnica uz korištenje štitnika za sadnice |
| 3.3. | C | Konverzija listačama na kršu | C.1 | Sadnja sadnica uz ograđivanje zaštitnom ogradom |
| C.2 | Sadnja sadnica uz korištenje štitnika za sadnice |
| 3.4. | D | Konverzija četinjačama na kršu | D.1 | Sadnja sadnica uz ograđivanje zaštitnom ogradom |
| D.2 | Sadnja sadnica uz korištenje štitnika za sadnice |

|  |  |  |  |
| --- | --- | --- | --- |
| IV. USKLAĐENOST SA ŠUMSKOGOSPODARSKIM PLANOVIMA ILI ELABORATOM | | | |
| 4.1. | PLAN KONVERZIJE JE U SKLADU SA ŠUMSKOGOSPODARSKIM PLANOVIMA ILI ELABORATOM (zaokružiti) | | a) Šumskogospodarski plan |
| b) Elaborat šumskouzgojnih radova za šume privatnih šumoposjednika |
| REDNI BROJ | | NAZIV ŠUMSKOGOSPODARSKOG PLANA ILI ELABORATA | |
| 4.2. | 1. |  | |
| 2. |  | |
| 3. |  | |
| 4. |  | |
| 5. |  | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| V. POPIS POVRŠINA ZA KONVERZIJU | | | | | | | | | |
| Br. / oznaka kat. čestice | Odjel/ Odsjek  (ako je primjenjivo) | Vrsta ulaganja\* | Način i tip izvođenja konverzije | Iznos standardnog troška | Površina konverzije (ha) | Trošak konverzije | Količina drvne mase na panju (neto m³) | Procijenjena vrijednost drvne mase na panju | Iznos tražene potpore |
| 1 | 2 | 3 | 4 | 5 | 6 | 7 (5\*6) | 8 | 9 | 10 (7-9) |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| Ukupno | | | |  |  |  |  |  |  |

\* U svakom redu se upisuje vrsta ulaganja iz poglavlja II. VRSTA ULAGANJA, točke 2.1. (a, b ili c).

|  |
| --- |
| VI. OPIS SADAŠNJEG STANJA |
|  |
| Za svaku česticu ili odjel/odsjek (vezati uz grupe čestica ili odjele/odsjeke za koje se predlaže istovrsni način konverzije):  – opisati trenutno stanje šume/šumskog zemljišta priložiti i fotografije)  – opisati glavne ekološke čimbenike koji bi mogli utjecati na rezultate ili uspjeh konverzije (klimatski parametri, pedološki parametri i dr.) te odrediti mjere osiguranja povoljnih uvjeta.  – opisati potencijal staništa te ukratko opisati što se želi postići konverzijom  – obrazložiti zašto se predlaže konverzija (za svaki tip predložene konverzije dati kratko obrazloženje)  – opisati postojeću/dubeću drvnu masu i prikazati izračun procijenjene vrijednost drvne mase na panju (navesti procijenjene količine i jedinične cijene na temelju kojih je rađen obračun). |

|  |
| --- |
| VII. OPIS PLANIRANIH AKTIVNOSTI ZA PROVOĐENJE KONVERZIJE |
| 7.1. Tekstualni opis |
|  |
| Za svaku katastarsku česticu i odjel/odsjek (vezati uz grupe čestica ili odjele/odsjeke za koje se predlaže istovrsni način konverzije ako je primjenjivo):  – navesti i obrazložiti odabrane predložene vrste drveća za provođenje konverzije, njihov omjer, prostorni raspored, količinu sjemena za sjetvu ili broj biljaka za sadnju i vrstu šumskog reprodukcijskog materijala  – opisati pripremu staništa (način i tehnologija izvođenja)  – opisati sadnju i/ili sjetvu šumskog reprodukcijskog materijala (način i tehnologija izvođenja)  – opisati i obrazložiti način mehaničke zaštite šumskog reprodukcijskog materijala  – ako se radi o više vrsta ulaganja, potrebno je točno navesti koja katastarska čestica i koji tip konverzije se odnosi na koju vrstu ulaganja i potrebno je detaljno opisati razloge odabira pojedine vrste ulaganja  – ako će se provoditi, potrebno je opisati radove kojima će se provoditi mjera koja obuhvaća uspostavu i održavanje povoljnih uvjeta za mlade biljke kroz obavljanje zalijevanja (u slučaju suše) ili otklanjanja korova ili nepoželjnih vrsta koje bi onemogućile normalan i uspješan rast i razvoj mladih biljaka.  – opisati ukratko kako će sastojina izgledati nakon provedene konverzije (željeno stanje). |
| 7.2. Grafički prikaz (pregledna situacija/pregledne situacije) obuhvata lokacije konverzije na katastarskoj podlozi odnosno prikaz lokacije konverzije u položajnom smislu uklopljen u digitalni katastarski plan (DKP) |
|  |
| U ovoj točki priložiti prostorni prikaz planirane lokacije konverzije za sve površine pod konverzijom na katastarskoj podlozi na način da bude vidljiva lokacija i granica površina pod konverzijom u odnosu na katastarski plan. |

|  |
| --- |
| VIII. ODRŽIVOST PROJEKTA |
|  |
| Za svaku česticu ili odjel/odsjek (vezati uz grupe čestica ili odjele/odsjeke za koje se predlaže istovrsni način konverzije) objasniti koje aktivnosti korisnik planira poduzeti kako bi zajamčio održivost provedene konverzije. |

|  |
| --- |
| IX. OČEKIVANI REZULTATI I USKLAĐENOST PROJEKTA S CILJEVIMA |
|  |
| Opisati glavne očekivane rezultate provedene konverzije te obrazložiti usklađenost projekta s ciljevima iz Strateškog plana, šumskogospodarskim planovima ili elaboratom šumskouzgojnih radova i dr. |

|  |  |
| --- | --- |
| Prilozi Plana konverzije:  – Geotagirane fotografije lokacije konverzije s prikazom koordinata i datuma fotografija – u jpg ili sličnom formatu  – Obrazac O2 i/ili Obrazac O3 iz šumskogospodarskog plana (za javnog šumoposjednika) – sken originala iz šumskogospodarskog plana u pdf-u | |
| Mjesto i datum i izrade Plana konverzije | Plan konverzije izradio ovl. inženjer šumarstva |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (upisati mjesto i datum) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (ime i prezime) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vlastoručni potpis i pečat, broj ovlaštenja) |  |

PRILOG 3

KOLAUDACIJSKI ZAPISNIK

|  |  |  |
| --- | --- | --- |
| NAZIV PROJEKTA: | | |
| I. OSNOVNI PODACI O KORISNIKU | | |
| 1.1. | NAZIV KORISNIKA  (naziv ili ime i prezime) |  |
| 1.2. | ADRESA PREBIVALIŠTA/SJEDIŠTA  (grad, općina, ulica i broj, poštanski broj) |  |
| 1.3. | TELEFON/MOBITEL |  |
| 1.4. | E-ADRESA |  |
| 1.5. | OIB |  |
| 1.6. | MIBPŠ  (matični identifikacijski broj privatnog šumoposjednika) |  |

|  |  |
| --- | --- |
| II. KOLAUDACIJSKI ZAPISNIK (zaokružiti) | |
| 2.1. | a) Kolaudacijski zapisnik o izvršenim pripremnim radovima za konverziju  (uz zahtjev za isplatu prve rate) |
| b) Kolaudacijski zapisnik o izvršenim radovima konverzije  (uz zahtjev za isplatu konačne rate) |

|  |  |  |
| --- | --- | --- |
| III. VRSTA ULAGANJA | | |
| 3.1. | VRSTA ULAGANJA  (zaokružiti sve vrste ulaganja za koje se traži potpora) | a) Konverzija panjača, šikara, šibljaka, makija i gariga u šumske sastojine visokog uzgojnog oblika |
| b) Konverzija šumskih sastojina narušene strukture vrsta drveća u mješovite šumske sastojine s povoljnim udjelom glavnih vrsta drveća |
| c) Konverzija šumskih kultura i plantaža u mješovite šumske sastojine visokog uzgojnog oblika autohtonih vrsta drveća |
| 3.2. | UKUPNA POVRŠINA NA KOJOJ JE PROJEKT PROVEDEN (ha) |  |

\* U svakom redu se upisuje vrsta ulaganja iz poglavlja II. VRSTA ULAGANJA, točke 2.1. (a, b ili c).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| IV. PODACI O PROVEDENOJ KONVERZIJI – PO POVRŠINAMA | | | | | | | | | |
| Iz plana konverzije  I. rata  Konačna isplata | | | | Iz ugovora o financiranju | | Iz zahtjeva za isplatu | | Odobreni iznos potpore po hektaru  EUR | Realizirani iznos tražene potpore  EUR |
|  |  |
| Br. / oznaka kat. čestice | Odjel/  Odsjek  (ako je primjenjivo) | Vrsta ulaganja\* | Način i tip izvođenja konverzije | Površina konverzije  (ha) | Iznos odobrene potpore  EUR | Površina na kojoj su provedeni pripremni radovi  (ha) | Površina na kojoj je provedena konverzija  (ha) |
| 1 | 2 | 3 | 4 | 5 | 6 | 7 | 8 | 9 (6/5) | 10 (8x9) |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| Ukupno | | | |  |  |  |  |  |  |
| IZNOS IZ ZAHTJEVA ZA ISPLATU PRVE RATE (do 30% odobrenog iznosa potpore)  Ispuniti samo kod zahtjeva za isplatu prve rate. | | | | | |  | | | |
| IZNOS IZ KONAČNOG ZAHTJEVA ZA ISPLATU  (od realiziranog troška konverzije oduzeti iznos isplaćenog predujma/I. rate)  Ispuniti samo kod konačnog zahtjeva za isplatu. | | | | | |  | | | |

|  |
| --- |
| V. GRAFIČKI DIJELOVI KOLAUDACIJSKOG ZAPISNIKA |
| 5.1. Geotagirane fotografije stanja nakon provedene pripremne faze / završene konverzije s koordinatama i datumom fotografija  (geotagirane fotografije ulijepiti u ovom dijelu zapisnika te priložiti ih uz ovaj zapisnik u jpg ili sličnom formatu) |
|  |
| 5.2. Grafički prikaz (pregledna situacija/pregledne situacije) obuhvata lokacije provedene pripremne faze / završene konverzije na katastarskoj podlozi odnosno prikaz provedenih radova u položajnom smislu uklopljen u digitalni katastarski plan (DKP) nakon provedene pripremne faze / završene konverzije |
|  |

|  |  |  |
| --- | --- | --- |
| VI. OVJERA OVLAŠTENOG INŽENJERA ŠUMARSTVA (zaokružiti) | | |
| 5.1. | a) Pripremni radovi za provođenje konverzije izvršeni su u gore navedenoj količini u skladu s Planom konverzije te pravilima struke. | |
| b) Radovi konverzije izvršeni su u cijelosti u gore navedenoj količini šumskim reprodukcijskim materijalom koji je u skladu s posebnim propisima kojima se uređuje proizvodnja i stavljanje na tržište šumskog reprodukcijskog materijala, u skladu s Planom konverzije te pravilima struke. | |
| Mjesto i datum: | | Kolaudaciju izvršio ovlašteni inženjer šumarstva:  (ime i prezime, vlastoručni potpis i pečat, broj ovlaštenja) |
| Prilozi Kolaudacijskog zapisnika:  – Geotagirane fotografije lokacije provedene konverzije/ provedenih pripremnih radova s prikazom koordinata i datuma fotografija – u jpg ili sličnom formatu. | | |

PRILOG 4

STANDARDNI TROŠKOVI KONVERZIJE DEGRADIRANIH ŠUMSKIH SASTOJINA I ŠUMSKIH KULTURA ZA INTERVENCIJI 73.05. REKONSTRUKCIJA (KONVERZIJA) DEGRADIRANIH ŠUMA

Potreba određivanja standardnih troškova radova konverzije degradiranih šumskih sastojina i šumskih kultura nastala je zbog omogućavanja i olakšavanja provođenja intervencije 73.05. »Rekonstrukcija (konverzija) degradiranih šuma« iz Strateškog plana Zajedničke poljoprivredne politike Republike Hrvatske 2023. – 2027.

Glavni cilj ove intervencije je povećanje otpornosti šumskih ekosustava, povećanje okolišne vrijednosti i općekorisnih funkcija šuma, te očuvanje i povećanje biološke raznolikosti. Dugoročno, održivim upravljanjem šumskim ekosustavima potpomognutim potporama iz ove intervencije doprinijeti će se i povećanju drvne zalihe, što će za posljedicu imati veću dostupnost obnovljivih izvora energije u ruralnim područjima. Također će se povećanjem okolišne vrijednosti šuma i šumskih kultura unaprijediti zaštita tala, voda i zraka, pridonijeti će se ublažavanju učinaka klimatskih promjena na šume, zaštiti biološke raznolikosti, spremanju ugljika i proizvodnji kisika. Dugoročno će se unaprijediti i estetska uloga šuma te krajobrazna raznolikost što će zajedno doprinijeti uvećanju okolišne i društvene vrijednosti te gospodarske vrijednosti resursa. S obzirom na velik udio kao i važnost degradiranih šuma za osjetljiva krška područja, kao i degradiranih i zapuštenih šuma za ostala ruralna područja Republike Hrvatske (tablica 1), potrebno ih je šumskouzgojnim radovima što prije obnoviti, odnosno prevesti u viši uzgojni oblik kako bi se doprinijelo povećanju njihove otpornosti i okolišne vrijednosti te povećanju općekorisnih funkcija.

Također, zbog svoje strukture šumske kulture su izrazito osjetljive na biotske i abiotske čimbenike. U trenutku ispunjenja svoje primarne svrhe (zaštita i priprema staništa za pridolazak autohtonih vrsta drveća) potrebno je provesti njihovu konverziju u mješovite šume autohtonih vrsta drveća. Isto je poželjno i zbog činjenice da su mješovite šume upravo zbog svoje strukture puno otpornije na biotske i abiotske čimbenike od šumskih kultura, te imaju veću biološku raznolikost, što pridonosi boljem ispunjavanju općekorisnih funkcija. Pored navedenog, mješovite sastojine poželjno je u svrhu povećanja okolišne vrijednosti šumskih ekosustava oplemeniti sadnjom voćkarica te rijetkih i/ili ugroženih vrsta drveća.

Intervencija 73.05. »Rekonstrukcija (konverzija) degradiranih šuma«, s obzirom na veliki udio degradiranih šuma u RH, bit će primjenjivana prvenstveno na panjačama, šikarama i šibljacima te drugim privatnim i državnim degradiranim oblicima šumskih sastojina. Također, u okviru ove intervencije provodit će se konverzija pretežito onih privatnih šuma kod kojih je bitno narušena struktura vrsta kao rezultat neodgovarajućeg gospodarenja u prošlosti kojim se izgubio ili značajno smanjio udio glavne vrste. Nadalje, šumske kulture, osobito monokulture alohotnih vrsta drveća ovom intervencijom će biti postupno prevedene u mješovite šume visokog uzgojnog oblika sastavljene od autohtonih vrsta drveća, izbjegavajući sadnju samo jedne vrste odnosno stvaranje čistih sastojina.

Tablica 1.     Udio degradiranih i ostalih uzgojnih oblika šumskih sastojina u Republici Hrvatskoj (Izvor: ŠGOP 2016.-2025.)

|  |  |  |
| --- | --- | --- |
| UZGOJNI OBLIK | POVRŠINA ha | POSTOTAK % |
| Visoke šume | 1.393.816 | 55,92 |
| Panjače | 358.802 | 14,39 |
| Šikare | 439.410 | 17,63 |
| Šibljaci | 84.811 | 3,40 |
| Makije | 102.895 | 4,13 |
| Garig | 38.677 | 1,55 |
| Šumske kulture | 73.312 | 2,94 |
| Šumske plantaže | 949 | 0,04 |
| Ukupno | 2.402.672 | 100 |

Nastavno donosimo osnovne pojmove definirane za potrebe izrade ovog dokumenta te provođenja intervencije 73.05, a sadržani su u ovom dokumentu.

DEGRADACIJA (lat. degradatio – vraćanje na niži stupanj razvoja) je stanje šume nastalo pod utjecajem biotskih i abiotskih faktora, a karakteriziraju ga narušena struktura, smanjene prirasne (proizvodne) mogućnosti i kvaliteta stabala te narušeni stanišni uvjeti.

KONVERZIJA je prevođenje šume u viši uzgojni oblik, odnosno panjaču se prevodi u visoku šumu sjemenjaču. Konverzija može biti indirektna i direktna. Indirektnu konverziju označava korištenje postojećih stabala ili izbojaka, kod kojih se mjerama njege koristeći biološki potencijal sastojine stvaraju uvjeti za prirodnu obnovu i prevođenje u viši uzgojni oblik. Direktna konverzija se obavlja sjetvom ili sadnjom i to kada biološki potencijal sastojine ne osigurava uspjeh određenih gospodarskih mjera (uzgojnih) u stvaranju preduvjeta za prirodnu obnovu.

PANJAČA je šuma niskog uzgojnog oblika koju čine stabla nastala vegetativnim putem bilo od izbojaka iz panja ili iz žilja (odnosno iz preostalog dijela stabla poslije sječe).

ŠIKARA zakržljala degradirana šumska sastojina grmolikog oblika s deformiranim, zakržljalim izbojcima različitih vrsta drveća i grmlja, vrlo loše kvalitete. Obično nastaje kao rezultat čestih čistih sječa, brsta stoke ili nekih drugih štetnih biotskih čimbenika. Fiziološko stanje vrsta je takvo da se uzgojnim mjerama ne može puno poboljšati kvaliteta sastojine i indirektnim metodama ju prevesti u viši uzgojni oblik. Vrste koje se koriste kod direktnih metoda prevođenja u viši uzgojni oblik su one koje tu potencijalno pripadaju ili već rastu (klimatogene vrste).

ŠIBLJAK je krajnji degradacijski stupanj šumskih sastojina nastao učestalim sječama, brstom stoke ili pod utjecajem drugih biotskih čimbenika koji su doveli do degradacije šumske sastojine do stadija bez biološke mogućnosti oporavka. Često je čine pionirske vrste drveća. Šibljaci su dosta progaljeni, uzgojni radovi njege ne daju rezultate te prevođenje u viši uzgojni oblik zahtijeva direktne metode. Vrste koje se koriste kod direktnih metoda prevođenja u viši uzgojni oblik su one koje tu potencijalno pripadaju ili već rastu (klimatogene vrste).

MAKIJA je pojam koji se koristi za degradacijski stadij šume na Mediteranu. Struktura makije ekvivalentna je šikari. Makija se prevodi u viši uzgojni oblik, prije svega zaštitom od štetnih čimbenika koji su doveli do degradacije (česte i intezivne siječe, brst stoke), njegom (trjebljenje i reduciranje) prevelikog broja izbojaka iz panja, te postepenom obnovom. Kod loših stanišnih uvjeta i jake degradacije prevođenje se obavlja direktnim metodama. Vrste koje se koriste kod direktnih metoda prevođenja u viši uzgojni oblik su one koje tu potencijalno pripadaju ili već rastu (klimatogene vrste).

GARIG je pojam koji se koristi za degradacijski stadij šume na Mediteranu. Karakteriziraju ga progale i grupe grmolikih vrsta koje su obično pionirskog karaktera, vrlo otporne na požare i brst stoke. Glavnih vrsta je vrlo malo ili ih nema. Biološki potencijal vrsta je slab tako da indirektne metode nisu preporučljive. U direktnim metodama konverzije, s obzirom na stanje staništa, koriste se pionirske i klimatogene vrste Mediterana, s ciljem dobivanja mješovitih sastojina.

ŠUMSKA KULTURA je umjetno podignuta šumska sastojina nastala sjetvom sjemena ili sadnjom sadnica na tlima na kojima duži period nije bilo šumske vegetacije. Vrste koje se koriste za podizanje kultura imaju pionirske osobine.

ŠUMSKA PLANTAŽA je umjetno podignuta šumska sastojina nastala sjetvom sjemena ili sadnjom sadnica na tlima na kojima duži period nije bilo šumske vegetacije. Vrste koje se koriste za podizanje kultura imaju pionirske osobine. Šumske plantaže podižu se koristeći agrotehničke mjere koje pospješuju primitak (preživljavanje), početni rast i razvoj stabala, intenzivne radove njege, manji broj stabla i dr. Ti radovi uključuju: oranje, iveranje panjeva, startna gnojidba, navodnjavanje i dr. Podižu se samo na najkvalitetnijim staništima, s brzorastućim vrstama i u kratkim ophodnjama.

U okviru ove intervencije poticati će se projekti konverzije šuma koji obuhvaćaju šumskouzgojne postupke koji se provode u sastojini radi promjene i poboljšanja njezine strukture (promjene sastojinskog oblika, uzgojnog oblika, degradacijskih oblika šume u više uzgojne oblike šuma te promjene načina gospodarenja šumama).

Za potrebe standardiziranja troškova definirano je devet (9) tipova konverzija, za koje su određeni prosječni troškovi po jedinici površine (hektaru) – standardni troškovi (tablice 2 do 10). Troškovi su izračunati na temelju stvarnog koštanja svih prihvatljivih aktivnosti, sadnog i drugog materijala nužnog za postizanje cilja intervencije. Konverzije su podijeljene prema položaju, odnosno klimatskim i ekološkim uvjetima na kontinentalno i krško područje, te prema prevladavajućoj vrsti drveća na konverzije koje se provode listačama i na one koje se povode četinjačama. Dodatni kriterij podjele je način mehaničke zaštite od divljači i stoke prilikom provođenja konverzije.

Radi sve većeg negativnog utjecaja klimatskih promjena, duljih sušnih perioda i poremećenog rasporeda oborina prihvatljivi troškovi obuhvaćaju i provođenje mjera za osiguranje povoljnog ekološkog stanja novopodignutih sastojina (\*). Ova mjera obuhvaća uspostavu i održavanje povoljnih uvjeta za mlade biljke kroz obavljanje zalijevanja (u slučaju suše) ili otklanjanja korova ili nepoželjnih vrsta koje bi onemogućile normalan i uspješan rast i razvoj mladih biljaka. Provođenja mjere ovisi o uvjetima na terenu no troškovnikom je obuhvaćeno provođenje od dva (2) do tri puta, ovisno o klimatskim uvjetima. Radove je potrebno predvidjeti Planom konverzija ovisno o njenom tipu te stanju na terenu na kojem će se ona izvoditi.

Pri izradi Plana konverzija treba voditi računa da se planiraju mješovite sastojine u kojima prevladavaju plemenite listače (A i C) te vrijedne vrste četinjača (B i D), te da se mješovitost osigurava voćkaricama uz druge vrste drveća uz napomenu da udio glavnih vrsta ne smije biti manji od 85 %.

Trošak izrade Plana konverzija prihvatljivi je trošak te je dio standardnih troškova a iznosi 10% od ukupnih prihvatljivih troškova provođenja konverzije.

Za svaki predloženi tip konverzije, izračun troškova uvažava propise o broju biljaka i količini sjemena po pojedinim vrstama drveća koje će se koristiti za pojedini tip konverzije.

Uspješno provođene konverzije trebaju imati 85 % preživljavanja.

Kod konverzija koje predviđaju podizanje zaštitne ograde na kontinentu kalkulacija je rađena sa armaturnom mrežom, no u izvedbi se mogu primijeniti i druga rješenja npr. druge vrste ograde ili električni pastir.

a) Konverzije listačama na kontinentu

A1. Sadnjom sadnicama uz ograđivanje zaštitnom ogradom

Tablica 2. Troškovi konverzije listačama na kontinentu sadnjom sadnica uz ograđivanje zaštitnom ogradom

![](/files/_web/sluzbeni-dio/2024/133169/images/5184.jpg)

rd – radniko dana; sd – strojo dana; ha – hektar; km – kilometar

|  |
| --- |
| \* Ova mjera obuhvaća uspostavu i održavanje povoljnih uvjeta za mlade biljke kroz obavljanje zalijevanja (u slučaju suše) ili otklanjanja korova ili nepoželjnih vrsta koje bi onemogućile normalan i uspješan rast i razvoj mladih biljaka. |

A2. Sjetvom sjemena uz ograđivanje zaštitnom ogradom

Tablica 3. Troškovi konverzije listačama na kontinentu sjetvom sjemena uz ograđivanje zaštitnom ogradom

![](/files/_web/sluzbeni-dio/2024/133169/images/5168.jpg)

rd – radniko dana; sd – strojo dana; ha – hektar; km – kilometar

\* Ova mjera obuhvaća uspostavu i održavanje povoljnih uvjeta za mlade biljke kroz obavljanje zalijevanja (u slučaju suše) ili otklanjanja korova ili nepoželjnih vrsta koje bi onemogućile normalan i uspješan rast i razvoj mladih biljaka.

A3. Sadnjom sadnica uz korištenje štitnika za sadnice

Tablica 4. Troškovi konverzije na kontinentu sadnjom sadnica uz štitnike

![](/files/_web/sluzbeni-dio/2024/133169/images/5159.jpg)

rd – radniko dana; sd – strojo dana; ha – hektar; km – kilometar

\* Ova mjera obuhvaća uspostavu i održavanje povoljnih uvjeta za mlade biljke kroz obavljanje zalijevanja (u slučaju suše) ili otklanjanja korova ili nepoželjnih vrsta koje bi onemogućile normalan i uspješan rast i razvoj mladih biljaka.

b) Konverzije četinjačama na kontinentu

B1. Sadnjom sadnica uz ograđivanje zaštitnom ogradom

Tablica 5. Troškovi konverzije četinjačama na kontinentu sadnjom sadnica uz ograđivanje zaštitnom ogradom

![](/files/_web/sluzbeni-dio/2024/133169/images/5153.jpg)

C\* oznaka za sadnicu obloženog korijena

rd – radniko dana; sd – strojo dana; ha – hektar; km – kilometar

\* Ova mjera obuhvaća uspostavu i održavanje povoljnih uvjeta za mlade biljke kroz obavljanje zalijevanja (u slučaju suše) ili otklanjanja korova ili nepoželjnih vrsta koje bi onemogućile normalan i uspješan rast i razvoj mladih biljaka.

B2. Sadnjom sadnica uz korištenje štitnika za sadnice

Tablica 6. Troškovi konverzije četinjačama na kontinentu sadnjom sadnica uz štitnike

![](/files/_web/sluzbeni-dio/2024/133169/images/5148.jpg)

|  |
| --- |
| rd – radniko dana; sd – strojo dana; ha – hektar; km – kilometar  C\* oznaka za sadnicu obloženog korijena  \* Ova mjera obuhvaća uspostavu i održavanje povoljnih uvjeta za mlade biljke kroz obavljanje zalijevanja (u slučaju suše) ili otklanjanja korova ili nepoželjnih vrsta koje bi onemogućile normalan i uspješan rast i razvoj mladih biljaka. |

c) Konverzije listačama na kršu

C1. Sadnjom sadnica uz ograđivanje zaštitnom ogradom

Tablica 7. Troškovi konverzije listačama na kršu sadnjom sadnica uz ograđivanje zaštitnom ogradom

![](/files/_web/sluzbeni-dio/2024/133169/images/5130.jpg)

C\* oznaka za sadnicu obloženog korijena

Kalkulacija podizanja zaštitne ograde na kršu rađena je sa farmer pletivom.

rd – radniko dana; sd – strojo dana; ha – hektar; km – kilometar

\* Ova mjera obuhvaća uspostavu i održavanje povoljnih uvjeta za mlade biljke kroz obavljanje zalijevanja (u slučaju suše) ili otklanjanja korova ili nepoželjnih vrsta koje bi onemogućile normalan i uspješan rast i razvoj mladih biljaka.

C2. Sadnjom sadnica uz korištenje štitnika za sadnice

Tablica 8. Troškovi konverzije listačama na kršu sadnjom sadnica uz štitnike

![](/files/_web/sluzbeni-dio/2024/133169/images/5125.jpg)

rd – radniko dana; sd – strojo dana; ha – hektar; km – kilometar

\* Ova mjera obuhvaća uspostavu i održavanje povoljnih uvjeta za mlade biljke kroz obavljanje zalijevanja (u slučaju suše) ili otklanjanja korova ili nepoželjnih vrsta koje bi onemogućile normalan i uspješan rast i razvoj mladih biljaka.

d) Konverzija četinjačama na kršu

D1. Sadnjom sadnica uz ograđivanje zaštitnom ogradom

Tablica 9. Troškovi konverzije četinjačama na kršu sadnjom sadnica uz ograđivanje zaštitnom ogradom

![](/files/_web/sluzbeni-dio/2024/133169/images/5119.jpg)

C\* oznaka za sadnicu obloženog korijena

Kalkulacija podizanja zaštitne ograde na kršu rađena je sa farmer pletivom.

rd – radniko dana; sd – strojo dana; ha – hektar; km – kilometar

\* Ova mjera obuhvaća uspostavu i održavanje povoljnih uvjeta za mlade biljke kroz obavljanje zalijevanja (u slučaju suše) ili otklanjanja korova ili nepoželjnih vrsta koje bi onemogućile normalan i uspješan rast i razvoj mladih biljaka.

D2. Sadnjom sadnica uz korištenje štitnika za sadnice

Tablica 10. Troškovi konverzije četinjačama na kršu sadnjom sadnica uz štitnike

![](/files/_web/sluzbeni-dio/2024/133169/images/5108.jpg)

\*\*Mjere očuvanja povoljnih uvjeta – radovi uklanjanja nepoželjnih vrsta ili korova, zalijevanje i sl., koji su propisani planom konverzija.

C\* oznaka za sadnicu obloženog korijena

rd – radniko dana; sd – strojo dana; ha – hektar; km – kilometar

\* Ova mjera obuhvaća uspostavu i održavanje povoljnih uvjeta za mlade biljke kroz obavljanje zalijevanja (u slučaju suše) ili otklanjanja korova ili nepoželjnih vrsta koje bi onemogućile normalan i uspješan rast i razvoj mladih biljaka.

REKAPITULACIJA STANDARDNIH TROŠKOVA KONVERZIJE PO HEKTARU:

A) Konverzije listačama na kontinentu

A1. Sadnjom sadnicama uz ograđivanje zaštitnom ogradom (17.269 eura)

A2. Sjetvom sjemena uz ograđivanje zaštitnom ogradom (13.275 eura)

A3. Sadnjom sadnica uz korištenje štitnika za sadnice (11.776 eura)

B) Konverzije četinjačama na kontinentu

B1. Sadnjom sadnica uz ograđivanje zaštitnom ogradom (13.409 eura)

B2. Sadnjom sadnica uz korištenje štitnika za sadnice (12.921 eura)

C) Konverzije listačama na kršu

C1. Sadnjom sadnica uz ograđivanje zaštitnom ogradom (21.852 eura)

C2. Sadnjom sadnica uz korištenje štitnika za sadnice (12.880 eura)

D) Konverzija četinjačama na kršu

D1. Sadnjom sadnica sa ograđivanjem zaštitnom ogradom (11.108 eura)

D2. Sadnjom sadnica uz korištenje štitnika za sadnice (12.886 eura)

Prilikom podnošenja Zahtjeva za potporu u okviru ove intervencije, svaki korisnik treba podnijeti Plan konverzije kao dio zahtjeva za potporu, koji je izradio i potvrdio ovlašteni inženjer šumarstva, a kojim se određuje jedan od devet tipova konverzije definiranih u standardnim troškovima. Planom konverzije propisuje se način izvođenja konverzije, odabir vrsta drveća te se određuje odgovarajuća tehnologija kao i mjere osiguranja povoljnih uvjeta.

Svaki plan konverzije, također, najmanje uključuje sljedeće:

a) stanje staništa, npr. određivanje glavnih ekoloških čimbenika koji bi mogli utjecati na rezultate ili uspjeh konverzije. Odredit će se klimatski parametri, pedološki parametri i dr. te odrediti mjere osiguranja povoljnih uvjeta,

b) opis i popis vrsta drveća, količina sjemena za sjetvu ili broj biljaka za sadnju, kao i njihov omjer, odabir vrsta koje će najbolje uspijevati u stanišnim uvjetima i u okviru postavljenog cilja,

c) način rada (sjetva sjemena ili sadnja sadnica obloženog korijena) uz obrazloženje,

d) prostorni raspored, broj biljaka te druge posebnosti predložene tehnologije provođenja konverzije uz obrazloženje.

Prihvatljive su isključivo sljedeće vrste drveća prilikom provođenja konverzije:

|  |  |  |
| --- | --- | --- |
| a) | Hrast lužnjak – Quercus robur L.; |  |
| b) | Hrast kitnjak – Quercus petraea (Matt.) Liebl.; |  |
| c) | Hrast cer – Quercus cerris L.; |  |
| d) | Hrast crnika – Quercus ilex L.; |  |
| e) | Hrast medunac – Quercus pubescens Willd.; |  |
| f) | Obična bukva – Fagus sylvatica L.; |  |
| g) | Poljski jasen – Fraxinus angustifolia Vahl; |  |
| i) | Lipa – Tilia sp.; |  |
| j) | Crna joha – Alnus glutinosa (L.) Gaertn.; |  |
| k) | Bijela joha – Alnus incana (L.) Moench; |  |
| l) | Domaće vrste topole i vrbe – Populus sp. i Salix sp. |  |
|  | crna topola – Populus nigra L., |  |
|  | bijela topola – Populus alba L., |  |
|  | bijela vrba – Salix alba L., |  |
|  | bademasta vrba – Salix triandra L.) |  |
| m) | Voćkarice: divlja trešnja – Prunus avium (L.) L., |  |
|  | pitomi kesten – Castanea sativa Mill., |  |
|  | divlja kruška – Pyrus pyraster (L.) Burgsd., |  |
|  | divlja jabuka – Malus sylvestris (L.) Mill., |  |
|  | brekinja – Sorbus torminalis (L.) Crantz, |  |
|  | mukinja – Sorbus aria (L.) Crantz, |  |
|  | jarebika – Sorbus aucuparia L., |  |
|  | oskoruša – Sorbus domestica L. |  |
| n) | Vez – Ulmus laevis Pall. syn. U. effusa Willd. |  |
| o) | Klen – Acer campestre L. |  |
| p) | Gorski javor – Acer pseudoplatanus L. |  |
| q) | Mliječ – Acer platanoides L. |  |
| r) | Javor žestilj – Acer tataricum L. |  |
| s) | Rogač – Ceratonia siliqua L. |  |
| t) | Obični grab – Carpinus betulus L. |  |
| u) | Bijeli grab – Carpinus orientalis Mill. |  |
| v) | Crni grab – Ostrya carpinifolia Scop. |  |
| w) | Crni jasen – Fraxinus ornus L. |  |
| x) | Koprivić – Celtis australis L. |  |
| y) | Planika – Arbutus unedo L. |  |
| z) | Uskolisna zelenika – Phillyrea angustifolia L. |  |
| aa) | Širokolisna zelenika – Phillyrea latifolia L. |  |
| bb) | Lemprika – Viburnum tinus L. |  |
| cc) | Crni bor – Pinus nigra J.F. Arnold |  |
| dd) | Obični bor – Pinus sylvestris L. |  |
| ee) | Alepski bor – Pinus halepensis Mill. |  |
| ff) | Brucijski bor – Pinus brutia Ten. |  |
| gg) | Primorski bor – Pinus pinaster Aiton |  |
| hh) | Pinija – Pinus pinea L. |  |
| ii) | Obični čempres – Cupressus sempervirens |  |
| jj) | Obična smreka – Picea abies (L.) H. Karst. |  |
| kk) | Obična jela – Abies alba Mill. |  |
| ll) | Europski ariš – Larix decidua Mill. |  |
| mm) | Cedrovi – Cedrus sp. |  |
| nn) | Crni orah – Juglans nigra L. |  |

Standardni troškovi konverzije degradiranih šumskih sastojina i šumskih kultura definirani su na temelju stvarnih prihvatljivih troškova. Predloženi tipovi konverzije opisani su na temelju postojećih definicija a u svrhu provođenja intervencije 73.05. Popis aktivnosti prilagođen je uvjetima prihvatljivosti izvođenja intervencije 73.05. »Rekonstrukcija (konverzija) degradiranih šuma«.

PRILOG 5

INFORMIRANJE I VIDLJIVOST

Projekti koji se provode u okviru Strateškog plana, a financiraju se iz EPFRR trebaju biti propisno označeni, a u skladu s prilogom III Provedbene Uredbe (EU) 2022/129. Označavanje ulaganja je obveza krajnjeg korisnika.

1.1. Obveze korisnika

Korisnik je u obvezi propisno označiti svoje ulaganje tijekom provedbe projekta i po dovršetku projekta, poštujući osnovne elemente vidljivosti i to:

a) putem plakata (minimalno formata A3) i/ili putem informativne ploče i/ili putem elektroničkog zaslona i/ili drugog prigodnog oglasnog medija, korisnik osigurava da budu dostupne odgovarajuće informacije, u kojima se naglašava potpora Unije.

b) za ulaganja koja se sastoje od financiranja infrastrukturnih ili građevinskih projekata čiji su ukupni javni rashodi veći od 500 000 EUR, izlaganjem trajnih ploča ili reklamnih panoa na mjestima koja su jasno vidljiva javnosti s istaknutim amblemom Unije u skladu s tehničkim značajkama utvrđenima u točki 1.2. čim započne fizička provedba projekta ili se ugradi kupljena oprema.

c) za projekte koji se sastoje od ulaganja u fizičku imovinu koji nisu obuhvaćeni prethodnom točkom i čija ukupna javna potpora premašuje 50 000 EUR, postavljanjem informativne ploče ili ekvivalentnog elektroničkog zaslona s informacijama o projektu uz naglašavanje financijske potpore Unije i isticanje amblema Unije u skladu s tehničkim značajkama utvrđenima u točki 1.2.

d) putem mrežne stranice i/ili na službenoj stranici društvenih medija, ako korisnik ima takvu stranicu namijenjenu poslovnim potrebama. Na stranici se objavljuje kratak opis projekta, razmjeran razini potpore, uključujući njegove ciljeve i rezultate, ističući financijsku potporu Unije.

1.2. Osnovni elementi vidljivosti

Tijekom ulaganja i/ili po dovršetku ulaganja, u skladu s obvezama iz točke 1.1, korisnik jasno ističe podatke o projektu i financijskom doprinosu Unije. Financirano ulaganje/površine moraju biti označeni odgovarajućom trajnom informativnom pločom ili reklamnim panoom ili naljepnicom – pločicom. U iznimnim slučajevima, kada označavanje pojedinačnih komada nabavljene opreme naljepnicom ili pločicom nije praktično, dovoljno je na površini na kojoj se oprema nalazi postaviti trajnu informativnu ploču sa podacima osnovnih elemenata vidljivosti.

Tehničke karakteristike vidljivosti spomenutih oglasnih medija poštuju načela:

(a) uz ambleme EU ističe se i sljedeća izjava: »Financira Europska unija«

(b) uz amblem EU ističe se i logotip Ministarstva te logotip Strateškog plana

(c) minimalno 25 % površine oglasnog medija zauzima logotip Ministarstva i EU uz obvezni tekst »Financira Europska unija«.

Detaljne informacije o grafičkim rješenjima oblikovanja simbola EU i ostalih elemenata vidljivosti, dostupne su na stranicama:

https://europa.eu/european-union/about-eu/symbols/flag\_en

https://ruralnirazvoj.hr/program/ostali-dokumenti-i-vodici//

Primjer/slika osnovnih elemenata vidljivosti

![](/files/_web/sluzbeni-dio/2024/133169/images/5060.jpg)

PRILOG 6

PRAVILA O PRIMJENI FINANCIJSKIH KOREKCIJA

1. OPĆE ODREDBE I DEFINICIJE

Pravila o primjeni financijskih korekcija (u daljnjem tekstu: Pravila) propisuju situacije u kojima se primjenjuju financijske korekcije za projekte koji se financiraju u okviru ovoga Pravilnika.

Ovim se Pravilima utvrđuju uvjeti i način na temelju kojih se korisniku, nakon što je Agencija za plaćanja kao nadležno tijelo utvrdila nepravilnost koju je počinio korisnik, određuju financijske korekcije dodijeljenih sredstava.

U postupku utvrđivanja i određivanja financijskih korekcija primjenjuje se načelo jednakog postupanja prema svim korisnicima bespovratnih sredstava te načelo razmjernosti koje osigurava da svaka primijenjena financijska korekcija bude prikladna učinjenoj pogrešci.

Podnošenjem zahtjeva za potporu i zahtjeva za isplatu korisnik pristaje da mu nadležno tijelo, u slučajevima i pod uvjetima te na način definiran ovim Pravilima, određuje financijske korekcije.

2. POSTUPAK ODREĐIVANJA FINANCIJSKE
 KOREKCIJE

Financijska korekcija određuje se nakon provedene administrativne kontrole dokumentacije korisnika i/ili kontrole na terenu te je ista primjenjiva u svim fazama administrativne obrade.

Primjena financijske korekcije može se provoditi i u razdoblju u kojem je korisnik obvezan osigurati trajnost projekta, odnosno u petogodišnjem razdoblju nakon izvršene konačne isplate.

Agencija za plaćanja ovlaštena je:

– primijeniti financijsku korekciju s obrazloženjem nepravilnosti na temelju utvrđenog činjeničnog stanja i/ili

– promijeniti iznos/stopu financijske korekcije u odnosu na ranije utvrđene nepravilnosti iz prethodne faze administrativne kontrole i to na osnovi naknadnih kontrola Agencije za plaćanja ili nalaza drugih tijela koja obavljaju naknadne kontrole.

– umanjiti prihvatljivi iznos potpore zbog utvrđene nepravilnosti i prije primjene financijske korekcije

3. PRIMJENA FINANCIJSKE KOREKCIJE

Primijenjena financijska korekcija s obrazloženjem sastavni je dio odluka koje donosi Agencija za plaćanja i sadrži:

– opis i oznaku nepravilnosti (u skladu s popisom nepravilnosti koje su sastavni dio ovih Pravila) u odnosu na koju se financijska korekcija određuje

– naznaku visine (postotak) financijske korekcije i/ili točan iznos izrečene korekcije (jednostavna financijska korekcija) kada je nepravilnost moguće izraziti u apsolutnom iznosu i

– obrazloženje.

Financijske korekcije određuju se u tri faze:

1. Prilikom sklapanja ugovora o financiranju/donošenja odluke o dodjeli sredstava

U zahtjevima za potporu u kojima je prilikom provjere postupka nabave utvrđena financijska korekcija, ista će biti navedena u obrazloženju odluke o rezultatu administrativne kontrole/tekstu ugovora o financiranju i u odgovarajućim prilozima u postotnom i/ili apsolutnom iznosu. Kada se financijska korekcija primjenjuje samo na određenu nabavu ili na pojedini trošak, bit će jasno navedeno na što se točno odnosi financijska korekcija.

2. Prilikom donošenja odluke o isplati potpore

Prilikom utvrđivanja iznosa za isplatu potpore u administrativnoj kontroli zahtjeva za isplatu, izračunati prihvatljivi iznos potpore umanjit će se za primjenjivu stopu financijske korekcije određene ugovorom o financiranju/odlukom o dodjeli sredstava.

Ako se tijekom administrativne kontrole zahtjeva za isplatu utvrdi nepravilnost za koju je potrebno primijeniti višu stopu korekcije od one određene ugovorom o financiranju/odlukom o dodjeli sredstava, primijenit će se viša stopa korekcije.

3. Tijekom razdoblja nakon konačne isplate

Ako se tijekom razdoblja nakon konačne isplate utvrdi da korisnik nije ispunio preuzete obveze propisane ugovorom o financiranju i/ili natječajem i/ili aktom kojim se dodjeljuje potpora, na ukupno isplaćeni iznos sredstava primijenit će se financijska korekcija za svaku pojedinu obvezu koju korisnik ne ostvari i/ili ispuni. U natječaju i ugovoru o financiranju propisat će se visina korekcije koja će se primjenjivati.

4. NAČIN IZVRŠENJA

Izvršenje financijske korekcije obavlja se na sljedeći način:

– umanjenjem prihvatljivog iznosa potpore, koji su opravdani odgovarajućim dokazima, potraživanog u zahtjevu za potporu

– umanjenjem prihvatljivog iznosa potpore određenog za isplatu

– zahtjevom za povrat isplaćenih sredstava.

5. VRSTE FINANCIJSKIH KOREKCIJA

Vrste financijskih korekcija su sljedeće:

– Jednostavna financijska korekcija označava financijsku korekciju koja je jednaka visini nastale financijske posljedice kada je tu posljedicu moguće točno odrediti

– Paušalna financijska korekcija označava stopu (točan postotak) korekcije koja se primjenjuje kada nije moguće točno odrediti financijske posljedice.

Nepravilnost se može ili ne može precizno kvantificirati. Ako se nepravilnost može precizno kvantificirati, primjenjuje se jednostavna financijska korekcija. Ako određivanje jednostavne financijske korekcije nije moguće ili je povezano s nerazmjernim troškovima i poteškoćama, Agencija za plaćanja određuje financijsku korekciju u paušalnom iznosu. Smatra se da, zbog prirode nepravilnosti, u postupcima nabave nije moguće precizno kvantificirati financijski učinak, stoga se u takvim slučajevima primjenjuju paušalne stope, uzimajući u obzir prirodu i težinu nepravilnosti.

Financijske korekcije i najčešće vrste nepravilnosti popisane su u Tablici 1. niže.

Tablica 1. Nepravilnosti u kojima se određuje financijska korekcija – u fazi kontrole zahtjeva za isplatu i u petogodišnjem razdoblju nakon konačne isplate\*

|  |  |  |  |
| --- | --- | --- | --- |
| Br. | Nepravilnost | Opis nepravilnosti | Visina financijske korekcije |
| 1. | Smanjena vrijednosti prihvatljivih troškova u odnosu na odobreno | Iznos prihvatljivih troškova nakon kontrole zahtjeva za isplatu je manji od 50 % iznosa odobrenih troškova iz ugovora o financiranju | 100 % korekcije (odbijanje zahtjeva za isplatu) |
| 2. | Smanjena vrijednosti prihvatljivih troškova u odnosu na odobreno | Iznos prihvatljivih troškova nakon kontrole zahtjeva za isplatu je između 50 % i 80 % iznosa odobrenih troškova iz ugovora o financiranju | 5 % korekcije |
| 3. | Neispunjena obveza preuzeta sklapanjem ugovora o financiranju \*\* | Korisnik nije ispunio obvezu propisanu ugovorom o financiranju | do 100 % korekcije na utvrđeni iznos za isplatu za trošak ili površinu kod koje je utvrđena nepravilnost |

\* osim financijskih korekcija navedenih u ovoj tablici mogu se primijeniti i administrativne kazne u skladu s člankom 33. stavkom 15. ovoga Pravilnika

\*\* osim u fazi zahtjeva za isplatu ova korekcija može se primijeniti i u ex post razdoblju